tripathysagar/odia_wiki huggingface dataset:
ପଲିସାଇଥେମିଆ ଭେରା ବା ପିସିଭି  (ଇଂରାଜୀ ଭାଷାରେ / ) ହେଉଛି ଏକ ରୋଗ ଯେଉଁଥିରେ ଅସ୍ଥି ମଜ୍ଜାରେ ଅତ୍ୟଧିକ ଲୋହିତ ରକ୍ତ କଣିକା ତିଆରି ହୁଏ ଏବଂ ବେଳେବେଳେ ଶ୍ୱେତ ରକ୍ତ କଣିକା ଓ ପ୍ଲାଟେଲେଟ ମଧ୍ୟ ଅଧିକ ତିଆରି ହୁଏ  ଏହାର ଲକ୍ଷଣ ମଧ୍ୟରେ ଗଲୁ, ମୁଣ୍ଡବିନ୍ଧା, ଅସ୍ପଷ୍ଟ ଦୃଷ୍ଟିଶକ୍ତି, ହାତ କିମ୍ବା ପାଦରେ ଜ୍ୱାଳା, ଲାଲ ଚର୍ମ ହୋଇପାରେ  ରୋଗ ଜଟିଳ ହେଲେ ରକ୍ତ ଜମାଟ ବାନ୍ଧେ, ମାୟେଲୋଫାଇବ୍ରୋସିସ, ହାଇପରଭିସକୋସିଟି ସିଣ୍ଡ୍ରୋମ ଏବଂ ଲ୍ୟୁକେମିଆ ହୋଇପାରେ। ପ୍ରାୟ ୯୦% କ୍ଷେତ୍ରରେ କୌଣସି ରକ୍ତ ପ୍ରସ୍ତୁତକାରୀ ଦଳରେ ଥିବା ଜାନସ କାଇନେଜ ୨ ଜିନର ମ୍ୟୁଟେସନ ଯୋଗୁ ଏହି ଅବସ୍ଥା ଉପୁଜେ  ଏହା ଜନ୍ମ ପରେ ହୁଏ ଏବଂ ଏକ ଅସ୍ପଷ୍ଟ କାରଣରୁ ଘଟିଥାଏ  ଏହି ମ୍ୟୁଟେସନ ଯୋଗୁ ଗ୍ରୋଥ ଫ୍ୟାକ୍ଟର ପ୍ରତି ଅହେତୁକ ସମ୍ବେଦନଶୀଳତା ବୃଦ୍ଧି ପାଇଥାଏ  ଏହା ଏକ ପ୍ରକାର ମାୟେଲୋପ୍ରୋଲିଫରେଟିଭ ଅର୍ବୁଦ ରୋଗ  ସମ୍ପୁର୍ଣ୍ଣ ରକ୍ତ କଣିକା ଗଣନା, ଅସ୍ଥି ମଜ୍ଜା ବାୟୋପ୍ସି ଓ ଜେନେଟିକ ପରୀକ୍ଷା କରି ପଲିସାଇଥେମିଆର ଅନ୍ୟାନ୍ୟ କାରଣମାନଙ୍କୁ ଏଡ଼େଇ ଦେଲାପରେ ଏହି ରୋଗ ନିର୍ଣ୍ଣୟ କରାଯାଏ । ଏହାର ଚିକିତ୍ସାରେ ପ୍ରଭାବିତ ରକ୍ତ ବାହାର କରିଦିଆଯାଏ ଏବଂ ଆସ୍ପିରିନ୍ ଦିଆଯାଏ  ଏକ ସୁସ୍ଥ ଜୀବନ ଶୈଳୀ ନିର୍ବାହ କରିବାକୁ ଉପଦେଶ ଦିଆଯାଏ  ବୟସ୍କ ବ୍ୟକ୍ତି କିମ୍ବା ରକ୍ତ ଜମାଟ ବାନ୍ଧିବା ସଙ୍କଟ ଥିଲେ ହାଇଡ୍ରକ୍ସିୟୁରିଆ, ଇଣ୍ଟରଫେରିନ ବା ବୁସଲଫାନ ଦେବାକୁ ଉପଦେଶ ଦିଆଯାଏ । ବେଳେବେଳେ ପ୍ଲିହାକୁ ବାହାର କରିବା ଆବଶ୍ୟକ ହୁଏ  ଚିକିତ୍ସିତ ନହେଲେ ପ୍ରାୟ ୧୮ ମାସ ଏବଂ ଚିକିତ୍ସା ସହିତ ୧୪ ବର୍ଷ ବଞ୍ଚିବା ସମ୍ଭବ ହୁଏ  ଏହି ଅବସ୍ଥା ବ‌ହୁତ କମ୍ ଦେଖାଯାଏ । ପ୍ରତି ୧୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୫ ଜଣ ପ୍ରଭାବିତ ହୁଅନ୍ତି  ସାଧାରଣତଃ ପ୍ରାୟ ୬୦ ବର୍ଷ ବୟସରେ ଆରମ୍ଭ ହୁଏ ଓ ୨୦ ବର୍ଷରୁ କମ୍‌ ବୟସ୍କ ଲୋକ କ୍ୱଚିତ ପ୍ରଭାବିତ ହୁଅନ୍ତି । ପୁରୁଷ ଏବଂ ସ୍ତ୍ରୀ ସମାନ ଭାବରେ ପ୍ରଭାବିତ ହୁଅନ୍ତି।
ଆୟୁର୍ବେଦରେ ହରିଡ଼ା, ବାହାଡା ଓ ଅଁଳାର ସମପରିମାଣର ମିଶ୍ରଣକୁ ତ୍ରିଫଳା କୁହାଯାଏ । ମନ୍ଦାଗ୍ନୀ, କୋଷ୍ଠକାଠିନ୍ୟ, ଜ୍ୱର, ଚକ୍ଷୁ କର୍ଣ୍ଣାଦିର ବିକାର ନାଶକ, ମସ୍ତିସ୍କ ଶୀତଳକାରୀ ହିସାବରେ ଏହାର ବ୍ୟବହାର ହୋଇଥାଏ । ବ୍ୟବ‌ହାର ଅନେକ ବର୍ଷ ପୂର୍ବେ ଭାରତରେ ବୈଦ୍ୟମାନେ ବିଭିନ୍ନ ରୋଗ ନିରାକରଣ ପାଇଁ ତ୍ରିଫଳା ବ୍ୟବ‌ହାର କରୁଥିଲେ । ଏବେ ମଧ୍ୟ ଲୋକେ ବିଭିନ୍ନ ରୋଗର ଘରୋଇ ଚିକିତ୍ସା ଭାବେ ଏହାକୁ ବ୍ୟବ‌ହାର କରୁଛନ୍ତି । ହରିଡ଼ା, ବାହାଡ଼ା ଓ ଅଁଳାର ଚୂର୍ଣ୍ଣରୁ ପ୍ରସ୍ତୁତ ତ୍ରିଫଳାକୁ ସାଧାରଣତଃ ଲୋକେ ପାଣି ସ‌ହ ସେବନ କରିଥାନ୍ତି । ଆୟୁର୍ବେଦ ଶାସ୍ତ୍ର ଅନୁସାରେ ନିୟମିତ ଏହି ଚୂର୍ଣ୍ଣକୁ ସେବନ କରିବା ଶରୀର ପାଇଁ ଉପକାରୀ । ଦୈନିକ ସକାଳୁ ୧ ଗ୍ଲାସ୍ ନଖ ଉଷୁମ ପାଣି ସ‌ହ ୧ ଚାମଚ ତ୍ରିଫଳା ଓ ଅଧ ଚାମଚ ମହୁ ମିଶାଇ ପିଇଲେ ଓଜନ ନିୟନ୍ତ୍ରିତ ହୋଇଥାଏ । ରାତିରେ ଶୋଇବାର ଘଣ୍ଟାକ ପୂର୍ବରୁ ୧ ଗ୍ଲାସ୍ ନଖ ଉଷୁମ କ୍ଷୀରରେ ୧ ଚାମଚ ତ୍ରିଫଳା ମିଶାଇ ପିଇବାଦ୍ୱାରା କୋଷ୍ଠକାଠିନ୍ୟ ଦୂର ହୋଇଥାଏ । ରାତିରେ ମାଟି ପାତ୍ରରେ ୨ କପ୍ ପାଣି ଓ ୧ ଚାମଚ ତ୍ରିଫଳା ଭିଜାଇ ରଖି ସକାଳୁ ଏହି ପାଣିକୁ ଛାଣି କରି ପିଇଲେ ଆଖିର ଜ୍ୟୋତି ବଢ଼େ । ଦୈନିକ ତ୍ରିଫଳା ଖାଇଲେ ରୋଗପ୍ରତିରୋଧକ ଶକ୍ତି ବଢ଼େ । କେରଳର ଆୟୁର୍ବେଦ ଚିକିତ୍ସକଙ୍କ ମତରେ ତ୍ରିଫଳାକୁ ପାଣିରେ ମିଶାଇ ପିଇଲେ ମୁଖରୁ ଦୁର୍ଗନ୍ଧ ଦୂର ହୋଇଥାଏ । ମଧୁମେହ ରୋଗୀ ନିୟମିତ ତ୍ରିଫଳା ସେବନ କଲେ ସେମାନ‌ଙ୍କ ଶର୍କରା ନିୟନ୍ତ୍ରଣରେ ରହିଥାଏ । ପୂର୍ବକାଳରେ ବୈଦ୍ୟମାନେ କ୍ଷତ ସ୍ଥାନରେ ତ୍ରିଫଳା ମିଶ୍ରିତ ପାଣି ବାରମ୍ବାର ଲଗାଉଥିଲେ । ଏହାଦ୍ୱାରା କ୍ଷତ ଶୀଘ୍ର ଶୁଖିଯାଉଥିଲା । ତ୍ରିଫଳାରେ ଥିବା ଆଣ୍ଟିଅକ୍ସିଡାଣ୍ଟ୍ କେଶ ଉପରେ ଭଲ ପ୍ରଭାବ ପକାଇଥାଏ । ନିୟମିତ ଏହାକୁ ଖାଇଲେ କେଶ ଝଡ଼ିବା ସମସ୍ୟା ଦୂର ହୋଇଥାଏ । ଦାନ୍ତକୁ ନିୟମିତ ତ୍ରିଫଳା ଗୁଣ୍ଡରେ ସଫା କଲେ ଦାନ୍ତ ସଫା ହେବା ସ‌ହ ଦାନ୍ତ ସମ୍ବନ୍ଧୀୟ ଅନ୍ୟାନ୍ୟ ସମସ୍ୟା ମଧ୍ୟ ଦୂର ହୋଇଥାଏ ।
ସଦାନନ୍ଦ କହଁର  (୧୨ ଜୁଲାଇ ୧୯୪୮ - ୭ ଜାନୁଆରୀ ୧୯୮୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ  । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବାଲିଗୁଡ଼ା ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ସଦାନନ୍ଦ କହଁର ୧୯୪୮ ମସିହାର ଜୁଲାଇ ୧୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପରେଶ୍ୱର କହଁର ଓ ପତ୍ନୀଙ୍କ ନାମ କୁମାରୀ କହଁର । ରାଜନୈତିକ ଜୀବନ ସଦାନନ୍ଦ ଓଡ଼ିଶା ରାଜନୀତିରେ ନିର୍ଦ୍ଦଳୀୟ ପ୍ରାର୍ଥୀ ଭାବରେ ନିର୍ବାଚନ ଲଢ଼ି ଓଡ଼ିଶା ବିଧାନ ସଭାର ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ମୃତ୍ୟୁ ସଦାନନ୍ଦ ୧୯୮୯ ମସିହାର ଜାନୁଆରୀ ୭ ତାରିଖରେ ୪୦ ବର୍ଷ ବୟସରେ ମୃତ୍ୟୁବରଣ କରିଥିଲେ ।
ବାଳକୃଷ୍ଣ ପାନ୍ଧରିନାଥ ଗୁପ୍ତେ  (ଜନ୍ମ ଅଗଷ୍ଟ 30 , 1934 -ପରଲୋକ 5 ଜୁଲାଇ 2005) ଜଣେ ପୂର୍ବତନ ଭାରତୀୟ କ୍ରିକେଟର  । ସେ ଜଣେ ସ୍ପିନ ବୋଲର ଥିଲେ । ଗୁପ୍ତେବୋମ୍ବେରେ ଜନ୍ମ ଗ୍ରହଣ କରି 1960-61 ମସିହାରେ ତାଙ୍କର ପ୍ରଥମ ଟେଷ୍ଟ ମଦ୍ରାସଠାରେ ପାକିସ୍ତାନ ବିରୁଦ୍ଧରେ ଖେଳିଥିଲେ । ସେ ଭାରତ ପାଇଁ 1960ରୁ 1965 ମଧ୍ୟରେ 3ଟି ଟେଷ୍ଟ ଖେଳିଥିଲେ । ପ୍ରଥମ ଶ୍ରେଣୀ କ୍ରିକେଟରେ ସେ 1953 ମସିହାରୁ 1968 ମସିହା ଯାଏ ଖେଳି ଥିଲେ। ଏହି ସମୟ ମଧ୍ୟରେ ସେ ବୋମ୍ବେ , ବେଙ୍ଗଳ ଓ ରେଳବାଇ ତରଫରୁ ଖେଳିଥିଲେ । ତାଙ୍କର ସାନ ଭାଇ ସୁଭାଷ ଗୁପ୍ତେ ଭରତର ନାମଜାଦା ସ୍ପିନ ବୋଲର ଭାବରେ ଖେଳିଥିଲେ ।
ପାତ୍ତି, ପଞ୍ଜାବ ଏକ ଭାରତୀୟ ସହର ପଞ୍ଚାୟତ   ଅଟେ । ଏହା ତାମିଲନାଡୁର ସଲେମ୍ ଜିଲ୍ଲାରେ ଅବସ୍ଥିତ । ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ପାତ୍ତି, ପଞ୍ଜାବ ସହରର ମୋଟ ଜନସଂଖ୍ୟା ୨୩୨୬୮ ଅଟେ । ସେଥି ମଧ୍ୟରୁ ୫୨.୪୭% ଜଣ ପରୁଷ ହୋଇଥିବା ବେଳେ ୪୭.୫୩% ଜଣ ନାରୀ ଅଟନ୍ତି । ପାତ୍ତି, ପଞ୍ଜାବର ସାକ୍ଷରତା ହାର ୬୩.୩୧% ଅଟେ । ଏହା ଜାତୀୟ ହାରଠାରୁ ୧.୫୩% ପ୍ରତିଶତ ଅଧିକ ଅଟେ । ସେଥିରୁ ୩୭.୬୧% ପ୍ରତିଶତ ପୁରୁଷ ଓ ୨୫.୭୦% ନାରୀ ଅଟନ୍ତି । ୧୧.୫୩% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ତାମିଲ ପାତ୍ତି, ପଞ୍ଜାବର ସରକାରୀ ଭାଷା ଅଟେ ।
ଭିଲାଇ , ଛତିଶଗଡ଼ରେ ଅବସ୍ଥିତ ଦୁର୍ଗ ଜିଲ୍ଲାର ପ୍ରଶାସନିକ ମୁଖ୍ୟ ସହର। ଭୂଗୋଳ ଜନସଂଖ୍ୟା ଓ ସାକ୍ଷରତା ୨୦୦୧ ମସିହାର ଭାରତୀୟ ଜନଗଣନା ଅନୁସାରେ, ଭିଲାଇ ସହରର ମୋଟ ଜନସଂଖ୍ୟା ୫୫୩୮୩୭ ଅଟେ । ସେଥି ମଧ୍ୟରୁ ୫୨.୩୪% ଜଣ ପରୁଷ ହୋଇଥିବା ବେଳେ ୪୭.୬୬% ଜଣ ନାରୀ ଅଟନ୍ତି । ଭିଲାଇର ସାକ୍ଷରତା ହାର ୭୨.୮୧% ଅଟେ । ଏହା ଜାତୀୟ ହାରଠାରୁ ୭.୯୭% ପ୍ରତିଶତ କମ ଅଟେ । ସେଥିରୁ ୪୧.୫୯% ପ୍ରତିଶତ ପୁରୁଷ ଓ ୩୧.୨୧% ନାରୀ ଅଟନ୍ତି । ୧୩.୧୬% ଲୋକ ସେଠାରେ ୬ ବର୍ଷ ବୟସରୁ କମ ବୟସ୍କ ଅଟନ୍ତି । ଭାଷା ହିନ୍ଦୀ ଭିଲାଇର ସରକାରୀ ଭାଷା ଅଟେ ।
ସୋନିଆ ବଲାନୀ ଜଣେ ଭାରତୀୟ ଅଭିନେତ୍ରୀ, ଯିଏକି ହିନ୍ଦୀ କଥାଚିତ୍ର ତୁମ୍ ବିନ୍ ୨, ବାଜାର୍ ଓ ଦି କେରଳ ଷ୍ଟୋରୀ ପାଇଁ ଜଣାଶୁଣା । ଏହା ବ୍ୟତୀତ ସେ ଦୂରଦର୍ଶନ ଧାରାବାହିକ ବଡ଼େ ଅଚ୍ଛେ ଲଗତେ ହେ, ତୁ ମେରା ହିରୋ ଓ ଡିଟେକ୍ଟିଭ୍ ଦିଦି ଆଦିରେ କାମ କରିଛନ୍ତି । ବ୍ୟକ୍ତିଗତ ଜୀବନ ବଲାନୀ ଉତ୍ତରପ୍ରଦେଶର ଆଗ୍ରା ଠାରେ ଏକ ସିନ୍ଧି ପରିବାରରେ ଜନ୍ମଗ୍ରହଣ କରିଥିଲେ ।
ଲକ୍ଷ୍ମୀ ଅଗ୍ରୱାଲ  (ଜନ୍ମ ୧ ଜୁନ ୧୯୯୦) ଜଣେ ଭାରତୀୟ ଏସିଡ-ଆକ୍ରମଣ ପୀଡ଼ିତା ଯିଏ କି ପରବର୍ତ୍ତୀ ସମୟରେ  " "  ଅଭିଯାନର ପ୍ରଚାରକ ଭାବେ ଏଭଳି ପୀଡ଼ିତାମାନଙ୍କର ଚିକିତ୍ସା ତଥା ଥଇଥାନ ପାଇଁ କାର୍ଯ୍ୟ କରିଆସୁଛନ୍ତି । ଏସିଡ ବିକ୍ରି ଉପରେ କଟକଣା ଲାଗୁ କରିବା ନିମନ୍ତେ ସେ ୨୭,୦୦୦ ସମର୍ଥକଙ୍କ ହସ୍ତାକ୍ଷର ଏକତ୍ର କରି ଭାରତର୍ ସର୍ବୋଚ୍ଚ ନ୍ୟାୟାଳୟରେ ଏକ ଜନସ୍ୱାର୍ଥ ମାମଲା ମାଧ୍ୟମରେ ନ୍ୟାୟାଳୟଙ୍କ ଦୃଷ୍ଟି ଆକର୍ଷଣ କରିଥିଲେ । ଫଳରେ ଉକ୍ତ ମାମଲାରେ  ( ଲକ୍ଷ୍ମୀ ବନାମ ଭାରତ ସରକାର ) ସର୍ବୋଚ୍ଚ ନ୍ୟାୟାଳୟ ସମସ୍ତ ରାଜ୍ୟ ତଥା କେନ୍ଦ୍ର ଶାସିତ ଅଞ୍ଚଳକୁ ଏସିଡ ବିକ୍ରି ଉପରେ କଟକଣା ଜାରି କରିବା ସହ ଏଭଳି ମାମଲାର ତ୍ୱରିତ ଫଇସଲା ଦିଗରେ ପଦକ୍ଷେପ ନେବାକୁ ନିର୍ଦ୍ଦେଶ ଜାରି କରିଥିଲେ  । ସଂପ୍ରତି ସେ  " "  ନାମକ ଏକ ବେସରକାରୀ ସଂଗଠନର ନିର୍ଦ୍ଦେଶିକା ଅଛନ୍ତି ଯାହାକି ଏସିଡ-ଆକ୍ରମଣ ପୀଡ଼ିତାଙ୍କ ଥଇଥାନ ଦିଗରେ କାମ କରିଥାଏ । ତାଙ୍କ ସାହସିକତା ପାଇଁ ଆମେରିକା ପକ୍ଷରୁ ତାଙ୍କୁ  " "  ସମ୍ମାନରେ ସମ୍ମାନିତ କରାଯାଇଛି । ପରିଚୟ ନୂଆ ଦିଲ୍ଲୀର ଏକ ମଧ୍ୟବିତ୍ତ ପରିବାରରେ ଲକ୍ଷ୍ମୀଙ୍କର ଜନ୍ମ । ୨୦୦୫ ମସିହାରେ ମାତ୍ର ୧୫ ବର୍ଷ ବୟଷରେ ଏ ଏସିଡ୍-ଆକ୍ରମଣର ଶିକାର ହୋଇଥିଲେ । ଦୁର୍ଘଟଣାର ଶିକାର ହେବାପରେ ଲକ୍ଷ୍ମୀ ନିଜର ସାହସ ହରାଇ ନ ଥିଲେ । ସେ  " "  ନାମକ ଏକ ଅଭିଯାନର ନେତୃତ୍ୱ ନେଲେ ଏବଂ ଏହାର ପ୍ରଚାର ତଥା ଜନ ସଚେତନତା କାର୍ଯ୍ୟରେ ନିଜକୁ ନିୟୋଜିତ କରିଛନ୍ତି । ତାଙ୍କରି ପ୍ରଚେଷ୍ଟା ଫଳରେ ଏସିଡର ଅବାଧ ବିକ୍ରି ଉପରେ କଟକଣା ଲାଗୁ ହେବା ସହ ଏସିଡ-ଆକ୍ରମଣ ଦୁର୍ଘଟଣାର ପୀଡ଼ିତା ମାନଙ୍କ ପାଇଁ କ୍ଷତିପୁରଣ ତଥା ପୁନର୍ବାସ ନିମିତ୍ତ ଅନେକ ବ୍ୟବସ୍ଥା ହୋଇପାରିଛି । ଦୁର୍ଘଟଣାର ପୃଷ୍ଠଭୂମି ୨୦୦୫ ମସିହାରେ ଗୁଡ୍ଡା ନାମକ ୩୨ ବର୍ଷୀୟ ଏକ ବ୍ୟକ୍ତିର ପ୍ରେମ ନିବେଦନକୁ ପ୍ରତ୍ୟାଖ୍ୟାନ କରିଦେବା ପରେ ଉକ୍ତ ବ୍ୟକ୍ତି ତାଙ୍କ ଉପରକୁ ଏସିଡରେ ଆକ୍ରମଣ କରିଥିଲେ । ହିନ୍ଦୁସ୍ତାନ ଟାଇମସଦ୍ୱାରା ଏସିଡ-ପୀଡୀତା ମାନଙ୍କ ଉପରେ ସତ୍ୟ କାହାଣୀ ଉପରେ ଆଧାରିତ ଏକ କାହାଣୀ-ଶୃଙ୍ଖଳାରେ ଲକ୍ଷ୍ମୀଙ୍କ କଥା ମଧ୍ୟ ସ୍ଥାନ ପାଇଛି । ଆଇନଗତ ଲଢେଇ ଏସିଡ ଆକ୍ରମଣରୁ ଜୀବନ ଫେରି ପାଇବା ପରେ ସେ ୨୦୦୬ ମସିହାରେ ଭାରତର ଉଚ୍ଚତମ ନ୍ୟାୟାଳୟରେ ଏକ ଜନହିତ ମାମଲା ଦାୟର ପୂର୍ବକ ଏଭଳି ପୀଡ଼ିତା ମାନଙ୍କ ନିମନ୍ତେ ଯୁକ୍ତିଯୁକ୍ତ କ୍ଷତିପୂରଣ ବ୍ୟବସ୍ଥା କରିବା ସହ ଏଭଳି ମାମଲାର ନିରାକରଣ ତଥା ତ୍ୱରିତ ବିଚାର ପାଇଁ ଭାରତୀୟ ଦଣ୍ଡ ସଂହିତା, ଫୌଜଦାରୀ କାର୍ଯ୍ୟବିଧି ସଂହିତା ତଥା ଅନ୍ୟାନ୍ୟ ସମ୍ବନ୍ଧିତ ଆଇନରେ ଆବଶ୍ୟକ ସଂଶୋଧନ ତଥା ନୂତନ ଆଇନ ଲାଗୁ କରିବା ଦିଗରେ ସରକାରଙ୍କୁ ନିର୍ଦ୍ଦେଶ ଦେବାକୁ ପ୍ରାର୍ଥନା କରିଥିଲେ । ଏହା ସହିତ ଏସିଡ ବିକ୍ରି ଉପରେ କଡା କଟକଣା ଲାଗୁ କରିବା ନିମିତ୍ତ ମଧ୍ୟ ଦାବୀ କରିଥିଲେ ।
ପ୍ରସନ୍ନ ପଟ୍ଟନାୟକ  (ଜନ୍ମ: ୧ ଜୁନ ୧୯୪୮) ଜଣେ ଓଡ଼ିଆ ରାଜନୀତିଜ୍ଞ  । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ପ୍ରସନ୍ନ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୭୭, ୧୯୮୦ ଓ ୧୯୮୫ ମସିହାରେ ହୋଇଥିବା ଓଡ଼ିଆ ବିଧାନ ସଭା ନିର୍ବାଚନରେ ସେ କାମାକ୍ଷାନଗର ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୭ମ ୯ମ ଓ ୧୦ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ । ଜନ୍ମ, ପରିବାର ଓ ଶିକ୍ଷା ପ୍ରସନ୍ନ ୧୯୪୮ ମସିହାର ଜୁନ ମାସ ୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନାରାୟଣ ପଟ୍ଟନାୟକ ଓ ପତ୍ନୀଙ୍କ ନାମ ନଳୀନିପ୍ରଭା ପଟ୍ଟନାୟକ । ତାଙ୍କର ଶିକ୍ଷାଗତ ଯୋଗ୍ୟତା କଳାରେ ସ୍ନାତକ । ରାଜନୈତିକ ଜୀବନ ପ୍ରସନ୍ନ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମକର୍ତ୍ତା ଭାବରେ କାର୍ଯ୍ୟ କରୁଛନ୍ତି । ପୂର୍ବରୁ ସେ ଜନତା ଦଳ ଓ ଭାରତୀୟ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି ।
ଗୋପୁରମ ବା ଗୋପୁର  (ଏକବଚନ ), ଏକ ଅଳଙ୍କୁରୁତ ସ୍ଥାନଭାକାର ସ୍ଥାପତ୍ୟ ଯାହା ବିଶେଷତଃ ଦକ୍ଷିଣ ଭାରତୀୟ ଶୈଳୀର ମନ୍ଦିରରେ ଦେଖାଯାଇଥାଏ  । ଏହା ଦ୍ରାବିଡ ସ୍ଥାପତ୍ୟ କଳାରେ ନିର୍ମିତ ମନ୍ଦିର ସମୂହର ଏକ ବିଶେଷତା । ମନ୍ଦିରର ପ୍ରବେଶ ଦ୍ୱାରରେ ଏହା ମଧ୍ୟ ଦେଇ ଭିତରକୁ ପ୍ରବେଶ ପାଇଁ ରାସ୍ତା ଥାଏ । ଏହା ସାଧାରଣତ ମନ୍ଦିର ପରିସରର ପ୍ରାଚୀରଠାରେ ଅବସ୍ଥିତଥାଏ । . ଗୋପୁରମର ଉପତ୍ତି ପ୍ରାଚୀନ ଚୋଳ , ଛେରା , ପଣ୍ଡିଆ ଓ ପଲ୍ଲବ ରାଜବଂଶ ସମୟରୁ ଆରମ୍ଭ ହେଇ ଦ୍ୱାଦଶ ଶତାବ୍ଦୀର ପଣ୍ଡିଆ ରାଜୁତି ସମୟରେ ନିର୍ମିତ ମନ୍ଦିର ସମୂହର ଏକ ମୁଖ୍ୟ ବହିଃ- ଅଳଙ୍କରିକ ଭାବରେ ରହିଆସିଥିଲା । ଅନେକ କ୍ଷେତ୍ରରେ ଗୋପୁରମର ବିଶାଳତା ମନ୍ଦିର ଭିତର ନିର୍ମାଣ ଆଗରେ ରହି ମନ୍ଦିରର ମୁଖ୍ୟ ଆକର୍ଷଣ ହେଇଥାଏ । କେତେକ କ୍ଷେତ୍ରରେ କେତେକ ମନ୍ଦିରରେ ଏକାଧିକ ଗୋପୁରମ ଦେଖା ଯାଇଥାଏ । ଏହି ସ୍ଥାପତ୍ୟ କଳା ଭାରତ ବାହାରେ ମଧ୍ୟ ସେ ଯୁଗରେ ଭାବହୃତ ହେଇଥିବାର ଜଣାଯାଇଥାଏ । ଅଂକୋର ୱାଟ ଓ ଖାମେର ସ୍ଥାପତ୍ୟରେ ଏହାର ନକଲ ଦେଖିବାକୁ ମିଳେ ।  "କୋଇଲ"  ଜାତୀୟ ମନ୍ଦିରରେ ଏକାଧିକ ପ୍ରାଚୀର ରହି ଅନେକ ସଂଖ୍ୟା ଚତୁର୍ଭୁଜାକାର ଗୋପୁରମ ରହି ବାହ୍ୟ ପ୍ରାଚୀରରେ ଗୋପୁରମଗୁଡ଼ିକ ନିର୍ମିତ ହେଇଥାଏ । ମନ୍ଦିରର ଆରାଧ୍ୟ ପିଠାଠାରେ ମଧ୍ୟ ସ୍ଥାମ୍ଭାକାର ଛାତ ରହିଥାଏ ଓ ତାହାକୁ  "ବିମାନମ "  କୁହାଯାଇଥାଏ . ବ୍ୟୁପତ୍ତି  "ଗୋପୁରମ "  ଶବ୍ଦର ବ୍ୟୁପତ୍ତି ତାମିଲ ଭାଷାର ଦୁଇଟି ଶବ୍ଦର ମିଳନରେ ହେଇଥାଏ ।      " ରାଜା" କୁ ବୁହାଉଥିବା ବେଳେ       ବହିଃ ଭାଗକୁ ବୁଝାଉ ଥାଏ ଓ ଗୋପୁରମ ସାଧାରଣତଃ  " ଅବିନାଶଯୋଗ୍ୟ ମୁଖ୍ୟ ଦ୍ୱାର " କୁ ବୁଝାଇଥାଏ । ସିଗଫ୍ରେଡ ଲେହନର୍ଦ କିନ୍ତୁ ଏହାକୁ ସଂସ୍କୃତ ଶବ୍ଦ ଗୋପୁରରୁ ଆସିଥିବା ଦାବି କରନ୍ତି । ଏହା ଦିତି ଶବ୍ଦ  "ଗୋ "  , ଗୋରୁ ବା ଆକାଶ , ଓ  "ପୁର"  ବା ସହରରୁ ହେଇଥିବାର ପ୍ରକାଶ କରନ୍ତି । ସ୍ଥପତ୍ୟ କଳା ଗୋପୁରମ ସାଧାରଣତଃ ଏକ ଆୟତ୍ତକାର ଆକୃତିର ନିର୍ମାଣ , ଯହିଁରେ ତଳ ସ୍ତରର ବିଶାଳ ଅଳଙ୍କୃତ କାଷ୍ଠ ନିର୍ମିତ ଦ୍ୱାର ରହି ,ଉପରକୁ ବହୁତକ ବିଶିଷ୍ଟ ନିର୍ମାଣ ଥାଏ । ଏହି ସ୍ତର କ୍ରମଶ ଶଙ୍କିର୍ଣ ହେଇ ସର୍ବୋଚ ସ୍ତରରେ ସମାନ୍ତରାଳ ନଳ ଆକୃତି ନେଇଥାଏ । ଏହି ନିର୍ମାଣ ଶୈଳୀ 10 ଶତାବ୍ଦୀରେ ନିର୍ମିତ ମହାବଳିପୁରମଠାରେ ଥିବା ଶୋର ମନ୍ଦିର ନିର୍ମାଣ ସାହା ଆରଭ ହେଇଥିବା ସ୍ଥଳେ 11 ଶ ଶତାବ୍ଦୀର ଥାଞ୍ଜାଭୁରର ବୃହଦେଶ୍ୱର ମନ୍ଦିର 2ଟି ବହୁତଲା ବିଶିଷ୍ଟ ଗୋପୁରମ ସହ ନିର୍ମିତ ହେଇଥିଲା । 13 ଶ ଶତାବ୍ଦୀ ମଧ୍ୟ ଭାଗରେ ନିର୍ମିତ ଚିଦମ୍ବରମଠାରେ ଥିବା ଥିଲଲାଇ ନଟରାଜ ମନ୍ଦିର ରେ 4ଟି ଗୋପୁରମ ରହିଛି । ଏହି ଗୋପୁରମରେ ଅନେକ କାରୁ କାର୍ଯ୍ୟ ରହିବା ସହ ହିନ୍ଦୁ ଦେବା ଦେବୀଙ୍କ ଚିତ୍ର କ୍ଷୋଦିତ ବା ନିର୍ମିତ ହେଇ ଉଜ୍ଜଳ ରଙ୍ଗଦ୍ୱାରା ସଜ୍ଜିତ ହେଇଥାଏ ।ତାମିଲନାଡୁସ୍ଥିତ ଶ୍ରୀ ରଙ୍ଗନାଥ ସ୍ୱାମୀ ମନ୍ଦିରରେ ଥିବା 243 ଫୁଟ ଉତ୍ଚ ଗୋପୁରମକୁ ଭାରତରେ ଥିବା ସର୍ବୋଚ ଗୋପୁରମ କୁହା ଯାଏ ।
ପରମ୍ପରା ଅନୁଯାୟୀ ପ୍ରତ୍ୟେକ ବର୍ଷ ଭାଦ୍ରବ କୃଷ୍ଣ ତ୍ରୟୋଦଶୀରେ ଶ୍ରୀବିଗ୍ରହମାନଙ୍କର ଗିରି ଗୋବର୍ଦ୍ଧନ ବେଶ ହୁଏ । ଗବେଷକ ପଦ୍ମଶ୍ରୀ ସଦାଶିବ ରଥଶର୍ମାଙ୍କ ମତରେ ଭୌମ ବଂଶର ରାଣୀ ବକୁଳ ମହାଦେବୀ ଏହି ବେଶ ପ୍ରଥମେ ପ୍ରଚଳନ କରାଇଥିଲେ। ଏହାପରେ କିଛି ବର୍ଷ ପାଇଁ ଏ ବେଶ ହୋଇନଥିଲା। ଖୀଷ୍ଟାବ୍ଦ ୧୫୭୫ରେ ରାମଚନ୍ଦ୍ର ଦେବ ଏହି ବେଶର ପୁନଃ ପ୍ରଚଳନ କରାଇଥିଲେ। ମାଘ ପୂର୍ଣ୍ଣମୀ ଦିନ ଶ୍ରୀଜୀଉମାନଙ୍କ ମଧ୍ୟାହ୍ନ ଧୂପ ସରି ମଇଲମ ହେବା ପରେ ତିନି ବାଡ଼ରେ ଗଜ ଉଦ୍ଧାରଣ ବେଶ ହୁଏ। ଭିତରଛୁ,ତଳିଛୁ,ପୁଷ୍ପାଳକ,ନିଯୋଗୀ ଖୁଣ୍ଟିଆ ଓ ମେକାପମାନଙ୍କ ସହଯୋଗରେ ଏହି କାର୍ଯ୍ୟ ସମ୍ପାଦିତ ହୁଏ। ଠାକୁରମାନେ ଏହି ବେଶରେ ଚୁଳ, କିରୀଟ,କର୍ଣ୍ଣକୁଣ୍ଡଳ, ସୂର୍ଯ୍ୟଚନ୍ଦ୍ର,ଅଣ୍ଟାପଟି,ହାତ,ଦାରୁବନ୍ଧ,ଶଙ୍ଖ, ଚକ୍ର,ଗଦା,ପଦ୍ମ,ହଳ ଓ ମୂଷଳ ପ୍ରଭୃତି ଲାଗି ହୁଅନ୍ତି। ବିଶ୍ୱାସ କରାଯାଏ, ଗଜ ଉଦ୍ଧାରଣ ବେଶ ଦର୍ଶନ କରି ଭକ୍ତିର ସହିତ ଗଜେନ୍ଦ୍ର ସ୍ତୁତି ପାଠ କଲେ ଅପାର ପୁଣ୍ୟ ଲାଭ ହୁଏ। ୧୯୪୭ ପୂର୍ବରୁ ପ୍ରତିବର୍ଷ ଭାଦ୍ରବ କୃଷ୍ଣ ତ୍ରୟୋଦଶୀ ତିଥିରେ ଜଗନ୍ନାଥଙ୍କର ଏହି ବେଶ ହେଉଥିଲା । ଏହି ବେଶରେ କୃଷ୍ଣ ଗିରି ଗୋବର୍ଦ୍ଧନ ପାହାଡ଼କୁ ଟେକି ଧରିଥିବା ଦୃଶ୍ୟ ଦେଖିବାକୁ ମିଳେ । ପଦ୍ମ ଗୋଟିଏ ଘେନି ହସ୍ତେ, ଊର୍ଦ୍ଧେ ଚାହିଁଲା ଶୂନ୍ୟ ପଥେ, ବେଗେ ନମିଲା ଶୂଣ୍ଧ୍ହ୍ହ ତୋଳି, ଦେଖନ୍ତେ ପ୍ରଭୁ ବନମାଳୀ ପୌରାଣିକ ଭାଗବତର କଥାଅନୁସାରେ ଗୋପପୁର ବୃନ୍ଦାବନବାସୀ ଇନ୍ଦ୍ରଙ୍କୁ ପୂଜା କରୁଥିଲେ । ମାତ୍ର ଶ୍ରୀକୃଷ୍ଣ ସେମାନଙ୍କୁ ବାରଣ କରି ଇନ୍ଦ୍ରଙ୍କ ବଦଳରେ ଗୋବର୍ଦ୍ଧନଙ୍କୁ ପୂଜା କରିବାକୁ ପରାମର୍ଶ ଦେଲେ । ଏଥିରେ କ୍ରୁଦ୍ଧ ହୋଇ ଇନ୍ଦ୍ର ପ୍ରବଳ ବର୍ଷା କରାଇଲେ । ଏହି ତାଣ୍ଡବ ବର୍ଷାର ନାମ ସଂବର୍ତକ । ତାହାର ତାଣ୍ଦବରେ ଗୋପବାସୀ ତ୍ରାହି ତ୍ରାହି ଡାକିଲେ । ସେମାନେ ସୁରକ୍ଷା ପାଇଁ କୃଷ୍ଣଙ୍କ ସହାୟତା ଲୋଡିଲେ । ଭଗବାନ କୃଷ୍ଣ ନିଜ ବାମହାତ କାଣି ଆଙ୍ଗୁଠିରେ ଗୋବର୍ଦ୍ଧନ ଗିରିକୁ ଉଠେଇ ଧରିଥିଲେ ଓ ତା ତଳେ ବୃନ୍ଦାବନ ବାସୀ ନିଜର ଗୋବତ୍ସା ସହିତ ନିରାପଦ ଆଶ୍ରୟ ଗ୍ରହଣ କରିଥିଲେ । ଏହି ରୂପେ ଭଗବାନ ଦେବରାଜ ଇନ୍ଦ୍ରଙ୍କ ଗର୍ବ ଖଣ୍ଡନ କରିଥିଲେ । ଭାଗବତର ଏହି ଉପାଖ୍ୟାନର ସୃତିରେ ଶ୍ରୀମନ୍ଦିରରେ ଗିରିଗୋବର୍ଦ୍ଧନ ବେଶ ସଂପନ୍ନ ହେଉଥିବା ଅନୁମାନ କରାଯାଏ । ଏହି ବେଶରେ ଜଗନ୍ନାଥ ଏକ ପାହାଡ଼ ଟେକି ଧରିବାପରି ବ୍ୟବସ୍ଥା କରାଯାଏ । ତେବେ ୧୯୪୭ ପରଠାରୁ ଏହି ବେଶ ଅନୁଷ୍ଠିତ ହେଉନାହିଁ । ଅନେକ ବର୍ଷ ଧରି ଏହା ବନ୍ଦ ରହିବା ପରେ ତା ବଦଳରେ ଏବେ କୃଷ୍ଣ ବଳରାମ ବେଶ ଅନୁଷ୍ଠିତ ହେଉଅଛି ।
ଜୁଗୁଲାର ଶିରା ଥ୍ରୋମ୍ବୋସିସ ରୋଗ ହେଉଥିବା କୁହାଯାଏ ଯେତେବେଳେ ଇଣ୍ଟରନାଲ ଜୁଗୁଲାର ଶିରା ମଧରେ ରକ୍ତ ଜମାଟ ବାନ୍ଧି ଯାଇଥାଏ । ଅନେକଙ୍କର ଅଳ୍ପ ଲକ୍ଷଣ ଥିବାବେଳେ କିମ୍ବା କୌଣସି ଲକ୍ଷଣ ନଥିବାବେଳେ, ଅନ୍ୟ କେତେକଙ୍କର ଫୁଲା, କୋମଳତା ଏବଂ ବେକର ଲାଲ ରଙ୍ଗର ବିକାଶ ହୁଏ । ଶିରା ଉପରେ ଏକ କଠିନ ସ୍ଥାନ ମଧ୍ୟ ଅନୁଭବ କରାଯାଇପାରେ । ସଂକ୍ରମଣ ହେଲେ ଜ୍ୱର ଏବଂ ମୁଣ୍ଡବିନ୍ଧା ହୋଇପାରେ । ଜଟିଳତା ବୃଦ୍ଧି ହେଲେ ଫୁସଫୁସ ଏମ୍ବୋଲିଜ୍ମ ହୋଇପାରେ । ସବୁଠାରୁ ସାଧାରଣ କାରଣ ହେଉଛି କର୍କଟ ଏବଂ ଏକ କେନ୍ଦ୍ରୀୟ ଭେନସ୍ କ୍ୟାଥେଟର । ଅନ୍ୟାନ୍ୟ ବିପଦ କାରଣଗୁଡ଼ିକ ମଧ୍ୟରେ ଫ୍ୟାକ୍ଟର ଭି ଲିଡେନ, ବେକରେ ଆଘାତ, ଓଭାରିଆନ ହେଇପରଷ୍ଟିମୁଲେସନ ସିଣ୍ଡ୍ରୋମ   ଏବଂ ଶିରାଭ୍ୟନ୍ତର ଔଷଧ ବ୍ୟବହାର ଅନ୍ତର୍ଭୁକ୍ତ ହୋଇପାରେ । ସଂକ୍ରମଣର ପରିଣାମ ସ୍ୱରୂପ ଘଟୁଥିବା ଲକ୍ଷଣମାନଙ୍କୁ ଲେମିରେ ସିଣ୍ଡ୍ରୋମ କୁହାଯାଏ । ଡି-ଡାଇମର ଉପରେ ଆଧାର କରି ରୋଗ ସନ୍ଦେହ କରାଯାଇପାରେ ଏବଂ ଅଲଟ୍ରାସାଉଣ୍ଡ କିମ୍ବା ସିଟି ସ୍କାନ୍ ଦ୍ୱାରା ନିଶ୍ଚିତ କରାଯାଇପାରେ । ଯେଉଁମାନଙ୍କର ରକ୍ତସ୍ରାବ ହେବାର ଆଶଙ୍କା କମ ଥାଏ ସେମାନଙ୍କ ଚିକିତ୍ସାରେ ଆଣ୍ଟିକୋଆଗୁଲେଟର ସାଧାରଣତଃ ୪ରୁ ୧୨ ସପ୍ତାହ ପର୍ଯ୍ୟନ୍ତ ଦିଆଯାଏ । ଔଷଧ ମଧ୍ୟରେ ହେପାରିନ ଓ ୱାର୍ଫାରିନ୍ କିମ୍ବା ଏକ ଫ୍ୟାକ୍ଟର ଏକ୍ସଏ ଇନହିବିଟର ଦିଆଯାଇପାରେ । ଯଦି ସମ୍ଭବ କେନ୍ଦ୍ରୀୟ ଭେନସ୍ କ୍ୟାଥେଟର ଅପସାରଣ କରାଯିବା ଉଚିତ । ଲକ୍ଷଣ ନ ଥିଲେ କୌଣସି ନିର୍ଦ୍ଦିଷ୍ଟ ଚିକିତ୍ସା ଏକ ବିକଳ୍ପ ହୋଇପାରେ ନାହିଁ । ଥ୍ରୋମ୍ବୋଲାଇସିସ କିମ୍ବା ଅସ୍ତ୍ରୋପଚାର ପରାମର୍ଶ କ୍ୱଚିତ୍ ଦିଆଯାଏ  ଉଭୟ କେନ୍ଦ୍ରୀୟ ଭେନସ୍ କ୍ୟାଥେଟର୍ ଏବଂ କର୍କଟ ରୋଗରେ ୭.୫% ଲୋକଙ୍କୁ ଜୁଗୁଲାର ଶିରା ଥ୍ରୋମ୍ବୋସିସ୍ ପ୍ରଭାବିତ କରିଥିଲା । ପ୍ରଭାବିତ ଲୋକଙ୍କ ମୃତ୍ୟୁ ହେବାର ଆଶଙ୍କା ପ୍ରାୟ ୪୪% ଏବଂ ଅନ୍ୟ ସ୍ୱାସ୍ଥ୍ୟ ସମସ୍ୟା ଥିବା ଲୋକଙ୍କ କ୍ଷେତ୍ରରେ ଏହା ଅଧିକ ଥାଏ । ଜୁଗୁଲାର ଶିରା ଥ୍ରୋମ୍ବୋସିସ୍ ରୋଗର ସଂକ୍ରମିତ ମାମଲା ପ୍ରଥମେ ୧୯୩୬ ମସିହାରେ ବର୍ଣ୍ଣନା କରାଯାଇଥିଲା ।
ଡାରାଟୁମୁମାବ, ଏକ ବେପାର ନାମ ଡାରଜାଲେକ୍ସ, ହେଉଛି ମଲ୍ଟିପ୍ଲ ମାୟେଲୋମା  (ଏମଏମ) ଏବଂ ହାଲୁକା ଶୃଙ୍ଖଳ ଆମିଲଏଡୋସିସ ଚିକିତ୍ସା ପାଇଁ ବ୍ୟବହୃତ ଏକ ଔଷଧ  । ଅନ୍ୟ ଚିକିତ୍ସା ବିଫଳ ହେଲେ ଏମଏମରେ ଏହା ବ୍ୟବହୃତ ହୁଏ । ଏହା ଏକ ଶିରାରେ କିମ୍ବା ଚର୍ମ ତଳେ ଇଞ୍ଜେକ୍ସନ ଆକାରରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇନଫ୍ୟୁଜନ୍ ପ୍ରତିକ୍ରିୟା, ଥକ୍କା, ଜ୍ୱର, ଅଇ, ତରଳ ଝାଡ଼ା, ଫୁଲା, କାଶ, ଅଣ ନିଶ୍ୱାସ, ପେରିଫେରାଲ୍ ନ୍ୟୁରୋପାଥି ଏବଂ ନିମ୍ନ ରକ୍ତ କଣିକା ହୋଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ନିମୋନିଆ, ଫୁସଫୁସ ଇଡିମା, ସେପ୍ସିସ ଏବଂ ଆଟ୍ରିଆଲ୍ ଫାଇବ୍ରିଲେସନ୍ ଅନ୍ତର୍ଭୁକ୍ତ ହୋଇପାରେ । ଗର୍ଭାବସ୍ଥାରେ ବ୍ୟବହାର କଲେ ଶିଶୁର କ୍ଷତି ହୋଇପାରେ । ଏହା ଏକ ମୋନୋକ୍ଲୋନାଲ ଆଣ୍ଟିବଡି ଯାହା ସିଡି ୩୮  ( 38) ସହିତ ସଂଯୁକ୍ତ ହୁଏ ଏବଂ କୋଷଗୁଡ଼ିକୁ ମାରିବା ପାଇଁ ପ୍ରତିରକ୍ଷା ପ୍ରଣାଳୀକୁ ସକ୍ରିୟ କରିଥାଏ  । ୨୦୧୫ ମସିହାରେ ଆମେରିକାରେ ଏବଂ ୨୦୧୭ରେ ୟୁରୋପରେ ଡାକ୍ତରୀ ବ୍ୟବହାର ପାଇଁ ଡାରାଟୁମୁମାବ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ୧୮୯୯ମିଗ୍ରର ମୂଲ୍ୟ ପ୍ରାୟ 4,300 ପାଉଣ୍ଡ ଥିଲା । ଯୁକ୍ତରାଷ୍ଟ୍ରରେ ଏହାର ମୂଲ୍ୟ ୧୧,୦୦୦ ଡଲାର ଥିଲା ।
ବ୍ଲେଫାରାଇଟିସ ଏକ ଆଖି ରୋଗ ଯେଉଁଥିରେ ଆଖି ପତାରେ ପ୍ରଦାହ ହୁଏ । ଲକ୍ଷଣଗୁଡ଼ିକ ସାଧାରଣତଃ ଆଖି ପତା ଲାଲ ଦେଖାଯାଏ, ଗଲୁ ହୁର ଓ ଛାଲ ବାହାରେ । ଅନ୍ୟ ଲକ୍ଷଣଗୁଡ଼ିକରେ ଆଖିରେ ଜ୍ୱାଳା, ଆଖିପତା ଫୁଲିଯିବା ଏବଂ ଶୁଖିଲା ଆଖି ହୋଇପାରେ । ଜଟିଳ ହେଲେ ଆଖିପତାର ବାଳ ଭୁଲ ଦିଗରେ ବଢ଼ିଥାଏ ଏବଂ ଚକ୍ଷୁ ପଟଳରେ ଘାଆ ହୋଇପାରେ । ବିପଦ କାରକଗୁଡ଼ିକ ମଧ୍ୟରେ ରୁପି, ରୋଜେସା, ତେଲିଆ ଚର୍ମ ଏବଂ ଆଲର୍ଜି ଅନ୍ତର୍ଭୁକ୍ଥୋଇପାରେ । ଯେତେବେଳେ ଅନ୍ତର୍ନିହିତ କାର୍ଯ୍ୟବିଧିରେ ଜୀବାଣୁଙ୍କର ଅତ୍ୟଧିକ ବୃଦ୍ଧି ହୁଏ କିନ୍ତୁ ସଂକ୍ରାମକ ନୁହେଁ । ଏହି ରୋଗର ଦୁଇଟି ମୁଖ୍ୟ ପ୍ରକାର ଅଛି: ପୂର୍ବ ଏବଂ ପରବର୍ତ୍ତୀ । ଆଖି ପରୀକ୍ଷା କରି ରୋଗ ନିର୍ଣ୍ଣୟ କରାଯାଏ। ସାଧାରଣତଃ ଆଖିପତାକୁ ନିୟମିତ ଭାବରେ ସଫା କରି ଚିକିତ୍ସା କରାଯାଏ । ଉଷୁମ ପାଣି ଏବଂ ଶିଶୁ ସାମ୍ପୁ ବ୍ୟବହାର କରି ଏହା କରାଯାଇପାରିବ । ବେଳେବେଳେ ଆଣ୍ଟିବାୟୋଟିକ କିମ୍ବା ଷ୍ଟିରଏଡ ଆଖି ବିନ୍ଦା ବ୍ୟବହାର କରାଯାଇପାରେ । ରୋଗ ଫଳାଫଳ ସାଧାରଣତଃ ଭଲ କିନ୍ତୁ ଏହି ଅବସ୍ଥା ଯଦି ଦୀର୍ଘକାଳୀନ ହୋଇପାରେ । ବ୍ଲେଫାରାଇଟିସ୍ ଏକ ସାଧାରଣ ଆଖି ରୋଗ । ବର୍ଷକୁ ପ୍ରାୟ ୧% ଲୋକ ପ୍ରଭାବିତ ହେଉଥିବା ଆକଳନ କରାଯାଏ। ୫୦ ବର୍ଷରୁ ଅଧିକ ବୟସ୍କଙ୍କଠାରେ ଏହା ଅଧିକ ଦେଖାଯାଏ। ପୁରୁଷଙ୍କ ଅପେକ୍ଷା ମହିଳାମାନେ ଅଧିକ ପ୍ରଭାବିତ ହୁଅନ୍ତି। ଯୁକ୍ତରାଷ୍ଟ୍ରର ଚକ୍ଷୁ ବିଶେଷଜ୍ଞଙ୍କଦ୍ୱାରା ପରୀକ୍ଷିତ ୪୦% ଲୋକଙ୍କର ବ୍ଲେଫାରାଇଟିସର ଲକ୍ଷଣ ରହିଥାଏ ।
ଏନଫୁଭିରଟାଇଡ  (ଇଂରାଜୀ ଭାଷାରେ ), ଫୁଜୁନ୍ ଏହାର ବିକ୍ରୟ ନାମ, ହେଉଛି ଏକ ଔଷଧ ଯାହା ଏଚଆଇଭି/ଏଡସ ରୋଗର ପ୍ରତିଷେଧ ଓ ଚିକିତ୍ସା ପାଇଁ ବ୍ୟବ‌ହୃତ ହୁଏ  । ଏହି ଔଷଧର ପ୍ରତିରୋଧ ଘଟିଲେ ଅନ୍ୟାନ୍ୟ ଔଷଧମାନଙ୍କ ସହିତ ଏକତ୍ର ବ୍ୟବହୃତ ହୁଏ । ଚର୍ମ ତଳେ ଇଞ୍ଜେକସନ ଆକାରରେ ଏହା ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଇଞ୍ଜେକସନ ନେଇଥିବା ସ୍ଥାନରେ ଯନ୍ତ୍ରଣା, ପ୍ରାନ୍ତୀୟ ସ୍ନାୟୁ କ୍ଷତି ଏବଂ ଓଜନ ହ୍ରାସ ହୁଏ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟାରେ ଓଷ୍ଟିଓନେକ୍ରୋସିସ, ଯକୃତ ସମସ୍ୟା, ଆଲର୍ଜି ପ୍ରତିକ୍ରିୟା ଏବଂ ଇମ୍ୟୁନ ରିଆକ୍ଟିଭେସନ ସିଣ୍ଡ୍ରୋମ ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନଥିବାବେଳେ ଏହାର ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଏକ ଏଚ.ଆଇ.ଭି ଫ୍ୟୁଜନ୍ ନିରୋଧକ । ୨୦୦୩ ମସିହାରେ ଆମେରିକା ଏବଂ ୟୁରୋପରେ ଡାକ୍ତରୀ ବ୍ୟବହାର ପାଇଁ ଏନଫୁଭିରଟାଇଡ ଅନୁମୋଦିତ ହୋଇଥିଲା । ଯୁକ୍ତରାଜ୍ୟରେ ୨୦୨୧ ସୁଦ୍ଧା ଏହା ପିଛା ମାସକୁ ପ୍ରାୟ ୧୧୦୦ ପାଉଣ୍ଡ ଖର୍ଚ୍ଚ ହେଉଥିଲା । ଯୁକ୍ତରାଷ୍ଟ୍ରରେ ଏହି ରାଶିର ମୂଲ୍ୟ ପ୍ରାୟ ୩୫୦୦ ଡଲାର ଅଟେ ।
ନାରାୟଣ ସାହୁ  (ଜନ୍ମ ୨୫ ନଭେମ୍ବର ୧୯୫୫) ଜଣେ ଓଡ଼ିଆ ଅଧ୍ୟାପକ ଓ ନାଟ୍ୟକାର  । ଏଯାବତ ତାଙ୍କର ୨୦ରୁ ଉର୍ଦ୍ଧ ନାଟକ ପ୍ରକାଶିତ ହୋଇସାରିଛି । ସେ ଉତ୍କଳ ବିଶ୍ୱବିଦ୍ୟାଳୟରେ ସେ ଅଧ୍ୟାପନା କରିଛନ୍ତି । ତାଙ୍କର ନାଟକ ଆଶ୍ରା ଖୋଜି ବୁଲୁଥିବା ଇଶ୍ୱର ପାଇଁ ତାଙ୍କୁ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର, ଆକାଶବାଣୀ ନାଟ୍ୟକାର ପୁରସ୍କାର, ଝଙ୍କାର ନାଟକ ପୁରସ୍କାର ଓ ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାରରେ ସମ୍ମାନୀତ । ଜୀବନୀ ନାରାୟଣ ସାହୁ ୧୯୫୫ ମସିହା ନଭେମ୍ବର ୨୫ତାରିଖରେ ବାଲେଶ୍ୱର ଜିଲ୍ଲାର ସୋର ଅନ୍ତର୍ଗତ ଉତ୍ତରେଶ୍ୱରଠାରେ ଜନ୍ମଗ୍ରହଣ କରିଥିଲେ । ପିଲାବେଳୁ ନାଟକ ଦେଖି, ସେଦିଗରେ ସେ ଆକର୍ଷିତ ହୋଇଥିଲେ ।  "ତାମସୀତୃଷ୍ଣା"  ତାଙ୍କର ମଞ୍ଚସ୍ଥ ହୋଇଥିବା ପ୍ରଥମ ନାଟକ ଥିଲା ।  "ଆମେ କ୍ରାନ୍ତି"  ନାମରେ ତାଙ୍କର ଏକ ନାଟ୍ୟସଂସ୍ଥା ରହିଛି ।
ଆମେରିକୀୟ ସମୋଆ  (  ; ଛାଞ୍ଚ: - ) ଯୁକ୍ତରାଷ୍ଟ୍ର ଆମେରିକା ଅଧିନସ୍ଥ ଏକ ଅଞ୍ଚଳ ଅଟେ  । ଏହା ସ୍ୱାଧୀନ ସମୋଆର  ( ଆଗରୁ ପଶ୍ଚିମ ସମୋଆ ଭାବେ ଜଣାଥିଲା ) ଦକ୍ଷିଣ-ପଶ୍ଚିମରେ ଅବସ୍ଥିତ  ।
ଅଜୟ ସ୍ୱାଇଁ (ଜନ୍ମ : ୧୯୫୭) ଜଣେ ଓଡ଼ିଆ ଗାଳ୍ପିକ  । ସେ ୨୦୧୨ ମସିହାରେ ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ଲାଭ କରିଥିଲେ ।
ଗୌରବ ବଜାଜ  (ଜନ୍ମ: ୬ ଅପ୍ରେଲ ୧୯୯୭) ଜଣେ ଭାରତୀୟ ଅଭିନେତା ଓ ମଡେଲ  । ସେ ହିନ୍ଦୀ କଥାଚିତ୍ର ଓ ଧାରାବାହିକ ଆଦିରେ ଅଭିନୟ କରିଛନ୍ତି । ଏହା ବ୍ୟତୀତ ସେ କିଛି କ୍ଷୁଦ୍ର ଚଳଚ୍ଚିତ୍ରର ଲେଖକ ତଥା ପ୍ରଯୋଜକ ଭାବରେ ମଧ୍ୟ କାମ କରିଛନ୍ତି । ଜନ୍ମ ସେ ୧୯୯୭ ମସିହାର ଅପ୍ରେଲ ୬ ତାରିଖରେ ଜନ୍ମଗ୍ରହଣ କରିଥିଲେ ।
ସାଲିକୋର୍ଣ୍ଣିଆ,ସନ୍ତସନ୍ତିଆ ସ୍ଥାନ ଓ ସମୁଦ୍ର କୂଳିଆ ଲୁଣି ମାଟିରେ ବଢୁଥିବା ଏକ ବୁଦା ଜାତୀୟ ଉଦ୍ଭିଦ।ଏହାକୁ ଓଡ଼ିଆରେ କୋୟାଲୁ କୁହାଯାଏ। ଉଦ୍ଭିଦ ବିଜ୍ଞାନରେ ଏହାକୁ ସି ଆସ୍ପରାଗସ୍ କୁହାଯାଏ।ସାଲିକୋର୍ଣ୍ଣିଆ ମୂଳ ଜନ୍ମ ସ୍ଥାନ ଉତ୍ତର ଆମେରିକା,ଇଉରୋପ,ଦକ୍ଷିଣ ଆଫ୍ରିକା ଓ ଦକ୍ଷିଣ ଏସିଆର କେତେକ ଅଞ୍ଚଳ।ସାଲିକୋର୍ଣ୍ଣିଆର ବିଶେଷତ୍ୱ ହେଲା ବିଶ୍ୱର ଇନ୍ଧନ ସଙ୍କଟକୁ ଟାଳିବା ପାଇଁ ଏହାକୁ ଭବିଷ୍ୟତରେ ବ୍ୟବହାର କରିହେବ।ଆରିଜୋନା ବିଶ୍ୱ ବିଦ୍ୟାଳୟର ରବର୍ଟ ପ୍ରଥମେ ସାଲିକୋର୍ଣ୍ଣିଆ ଉଦ୍ଭିଦକୁ ଜୈବ ଇନ୍ଧନ ବ୍ୟବହାର ନେଇ ସୂଚନା ଦେଇଥିଲେ। ବିଶ୍ୱରେ ୨ ପ୍ରକାର ସାଲିକୋର୍ଣ୍ଣିଆ ଦେଖିବାକୁ ମିଳେ।ଗୋଟିଏ ହେଲା ସାଲିକୋର୍ଣ୍ଣିଆ ବିଗେଲୋଭି ଓ ଅନ୍ୟଟି ହେଲା ସାଲିକୋର୍ଣ୍ଣିଆ ବ୍ରାକିଆଟା।ସାଲିକୋର୍ଣ୍ଣିଆ ବିଗେଲୋଭି ଭାରତର ପଶ୍ଚିମ ବଙ୍ଗ, ତାମିଲନାଡୁ ଭଳି କେତେକ ରାଜ୍ୟରେ ଦେଖିବାକୁ ମିଳେ।ସାଲିକୋର୍ଣ୍ଣିଆ ବିଗେଲୋଭି ମଞ୍ଜିରୁ ତୈଳ ଏକ ପଦ୍ଧତିରେ ବାହାର କରାଯାଏ। ସମୁଦ୍ରକୂଳ ଭଳି ଲୁଣି ମାଟିରେ ଏହା ଭଲ ଭାବରେ ବଢ଼ି ପାରେ ।କାରଣ ଏହା ଲୁଣ ପ୍ରତିରୋଧକ ଅଟେ।ସାଲିକୋର୍ଣ୍ଣିଆ ବଢ଼ିବା ପାଇଁ ଅଧିକ ପରିମାଣର ଯବକ୍ଷାରଜାନ ଓ ଗନ୍ଧକ ପୋଷକର ଆବଶ୍ୟ୍କ ହେଇଥାଏ।ଏହି ଗଛର ଉଚ୍ଚତା ୩୦ ସେଣ୍ଟିମିଟରରୁ କମ ଓ ଏହାର କାଣ୍ଡ ସମାନ ଭାବେ ଲାଗିକରି ରହିଥାଏ।ସାଲିକୋର୍ଣ୍ଣିଆର କାଣ୍ଡରେ ପତ୍ର ଥିଲେ ମଧ୍ୟ ଏହା ପତ୍ର ହୀନ ଭଳି ଦେଖାଯାଏ।
ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ  (ଇଂରାଜୀ ଭାଷାରେ / ) ଏକ ରୋଗ ଯେଉଁଥିରେ ଅନ୍ତନଳୀର   ଏକ ଅଂଶର ନେକ୍ରୋସିସ ବା ମୃତ୍ୟୁ ହୋଇଯାଏ  । ସାଧାରଣତଃ ସମୟ ପୂର୍ବ ଜନ୍ମିତ   ବା ଅସୁସ୍ଥ ନବଜାତ   ଶିଶୁର ଏହି ରୋଗ ହୁଏ । ସ୍ୱଳ୍ପ ଖାଇବା, ପେଟଫୁଲା, କମ୍ ସକ୍ରିୟତା, ବାଇଲ   ବାନ୍ତି   ଓ ମଳରେ ରକ୍ତ ଇତ୍ୟାଦି ଲକ୍ଷଣ ଦେଖାଯାଏ । ରୋଗର ସଠିକ କାରଣ ଅଜ୍ଞାତ ଅଛି । ରୋଗର ସଙ୍କଟ ସୃଷ୍ଟି କରୁଥିବା କାରକମାନଙ୍କର ନାମ ସମୟ ପୂର୍ବ ଜନ୍ମ  , ଆଜନ୍ମ ହୃତ୍‌ପିଣ୍ଡ ରୋଗ  , ଜନ୍ମ  , ବିନିମୟ ଟ୍ରାନ୍ସଫ୍ୟୁଜନ  , ପ୍ରୋଲୋଙ୍ଗଡ ରପଚର ଅଫ ମେମ୍ବ୍ରେନ   । ସ୍ୱଳ୍ପ ରକ୍ତ ସରବରାହ ଓ ସଂକ୍ରମଣ   ଯୋଗୁ ଏହା ହେଉଥିବା ବିଶ୍ୱାସ କରାଯାଏ । ଲକ୍ଷଣ ଦେଖି ଓ ମେଡିକାଲ ଇମେଜିଙ୍ଗ   କରି ରୋଗ ନିଧାର୍ଯ୍ୟ କରାଯାଏ । ସ୍ତନ କ୍ଷୀର ଖୁଏଇବା   ଓ ପ୍ରୋବାୟୋଟିକ   ଦେବାଦ୍ୱାରା ଏହି ରୋଗ ପ୍ରତିରୋଧ କରିହୁଏ । ପାଟିରେ ଖାଦ୍ୟ ଦେବା ବନ୍ଦ  , ନାଜୋଗାସ୍ଟ୍ରିକ ନଳୀ  , ଶିରାଭ୍ୟନ୍ତର ତରଳ ପଦାର୍ଥ   ଓ ଇଣ୍ଟ୍ରାଭେନସ ଆଣ୍ଟିବାୟୋଟିକସ   ଦେଇ ଚିକିତ୍ସା କରାଯାଏ । ନିମୋପେରିଟୋନିଅମ   ଥିଲେ ଅପରେଶନ ଆବଶ୍ୟକ ହୁଏ । ଅନ୍ୟାନ୍ୟ ଅନେକ ସାହାଯ୍ୟକାରୀ   ଉପାୟ ଆବଶ୍ୟକ ହୋଇପାରେ । ରୋଗ ଜଟିଳ ହେଲେ ସର୍ଟ-ଗଟ ସିଣ୍ଡ୍ରୋମ , ଇଣ୍ଟେସ୍ଟାଇନାଲ ସ୍ଟ୍ରିକଚର  , ବିଳମ୍ବିତ ବିକାଶ   ହୋଇପାରେ । ଅପରିପକ୍ୱ ଶିଶୁଙ୍କ ମଧ୍ୟରୁ ୭% ଏହି ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ ରୋଗରେ ଆକ୍ରନ୍ତ ହୁଅନ୍ତି । ଜନ୍ମ ହେବାର ୪ ସପ୍ତାହ ମଧ୍ୟରେ ଏହି ରୋଗ ଆରମ୍ଭ ହୁଏ । ରୋଗୀମାନଙ୍କ ମଧ୍ୟରୁ ~୨୫% ଲୋକଙ୍କର ମୃତ୍ୟୁ ସଙ୍କଟ ରହେ । ଉଭୟ ପୁରୁଷ ଓ ମହିଳାମାନେ ସମ‌ଭାବରେ ଆକ୍ରନ୍ତ ହୁଅନ୍ତି । ସନ ୧୮୮୮ରୁ ୧୮୯୧ ମଧ୍ୟରେ ଏହି ରୋଗ ବିଷୟରେ ପ୍ରଥମ ବର୍ଣ୍ଣନା କରାଯାଇଥିଲା ।
ଶାନ୍ତାଦୁର୍ଗା  (ଇଂରାଜୀ ଭାଷାରେ ),   :          ,   ଜଣେ ଲୋକପ୍ରିୟ ହିନ୍ଦୁ ଦେବୀ ଦୁର୍ଗା ଯିଏ ଗୋଆରେ ଓ କର୍ଣ୍ଣାଟକର କେତେକ ସ୍ଥାନରେ ମଧ୍ୟ ପୂଜା ପାଆନ୍ତି । ପୁରାତନ ସନ୍ତେରୀ ଦେବୀ ମାତାଙ୍କର ସେ ଏକ ନୂତନ ବ୍ରାହ୍ମଣୀ ଆକାର । ଗୋଆର ପ୍ରାୟ ସମସ୍ତ ଗ୍ରାମମାନଙ୍କରେ ପିମ୍ପୁଡ଼ି କଲୋନୀ   ଭାବରେ ତାଙ୍କୁ ପୂଜା କରାଯାଏ । ଏହା କେତେକ ଶାନ୍ତାଦୁର୍ଗା ମନ୍ଦିରରେ ମଧ୍ୟ ଦେଖାଯାଏ । ବ୍ୟୁତ୍ପତ୍ତି ସ୍କନ୍ଧ ପୁରାଣର ଏକ ଅଧ୍ୟାୟରେ ଥିବା ସ‌ହ୍ୟାଦ୍ରିଖଣ୍ଡର ଦ୍ୱିତୀୟ ଅଧ୍ୟାୟରେ ସଂସ୍କୃତ ଭାଷା ନାଗବ୍ୟ ମହାତ୍ମ୍ୟରେ ଶାନ୍ତାଦୁର୍ଗାର ବର୍ଣ୍ଣନା ଦିଆଦାଇଛି । କେବଳ ଏହାର ଶିର୍ଷକରେ ଶାନ୍ତାଦୁର୍ଗାଙ୍କ ନାମ ଅଛି କିନ୍ତୁ ଅନ୍ୟ କୌଣସି ସ୍ଥାନରେ ଏହା ବିଷୟରେ କିଛି ଲିଖିତ ନାହିଁ । ଏହି ଅଧ୍ୟାୟରେ ନାଗବ୍ୟାର  ଆଧୁନିକ ନାଗୋଆ   (  ) ଜଣେ ବାସିନ୍ଦା ଶାନ୍ତାମୂନୀଙ୍କ   ବିଷୟରେ କିଛି ଲେଖା ଅଛି  । ଶାନ୍ତାମୂନୀଙ୍କ ସମ୍ମୁଖରେ ଆବିର୍ଭୁତା ହୋଇଥିବାରୁ ଦେବୀଙ୍କୁ ଶାନ୍ତାଦୁର୍ଗା ନାମ ଦିଆଯାଇଥିବା ବିଶ୍ୱାସ କରାଯାଉଛି । ଏହ ବିଷୟରେ ଅନ୍ୟ କିଛି ଔଚିତ୍ୟ ପ୍ରଦର୍ଶନ କରାଯାଇ ନାହିଁ । ଭୟାନ‌କ ରୂପରେ ପ୍ରଦର୍ଶିତା ଦୁର୍ଗାଙ୍କୁ ଶାନ୍ତା ନାମ ଦେବା ଅସଙ୍ଗତ ଲାଗୁଛି । ସ‌ହ୍ୟାଦ୍ରିଖଣ୍ଡର କେବଳ ୧୬, ୧୮ ଓ ୩୪ ଛାନ୍ଦରେ ଶାନ୍ତା-ଦେବୀ ନାମ ନିଆଯାଇଛି । ଛାନ୍ଦ ୧୮ରେ ଦେବୀ ଗୋଟିଏ ପିମ୍ପଡ଼ି କଲୋନୀ ବା ହୁଙ୍କାରେ ଅଦୃଶ୍ୟ ହୋଇଯାଇଥିବା ଲେଖାଅଛି । ଏହି ପିମ୍ପୁଡ଼ି ହୁଙ୍କାକୁ ଶାନ୍ତାଦୁର୍ଗା ଓ ସନ୍ତେରୀଙ୍କ ପ୍ରତୀକ ଭାବରେ ଗ୍ରହଣ କରାଯାଇଛି । କୋଙ୍କଣରେ   ଥିବା ଆଦିବାସୀ ସମ୍ପ୍ରଦାୟରେ ଏହି ପିମ୍ପୁଡ଼ି ପୂଜା ପ୍ରଚଳିତ ଥିବା ଆରମ୍ଭ ହୋଇ ଥାଇପାରେ । ତେଣୁ ସ‌ହ୍ୟାଦ୍ରିଖଣ୍ଡରେ ଲୋକ ଦେବୀଙ୍କର ସଂସ୍କୃତିକୁ ଉଚ୍ଚ ଜାତିର ଲୋକମାନର ବେଦ, ପୁରାଣ ଓ ତାନ୍ତ୍ରିକ ଧର୍ମରେ ପ୍ରମାଣ ଭାବରେ ଦେଇଛନ୍ତି ଓ କୋଙ୍କଣ ଜାତିର ଆଦିବାସୀଙ୍କର ଦେବ ଦେବୀଙ୍କୁ ବ୍ରାହ୍ମଣ ସ୍ରୋତକୁ ଆଣିବା ପାଇଁ ସଂସ୍କୃତ ନାମ ଦେଇଛନ୍ତି । ଏହିପରି ଆନେକ ତାନ୍ତ୍ରିକ ବିଦ୍ୟାର ଦେବୀମାନଙ୍କୁ ନୂଆ ଭାବରେ ବ୍ରାହ୍ମଣମାନେ ଗ୍ରହଣ କରିଛନ୍ତି । ସମୟକ୍ରମେ ଏହି ଦେବୀଙ୍କୁ ଶିବଙ୍କ ‌ସ‌ହିତ ଯୋଡ଼ା ଯାଇଛି । ଅନ୍ୟ ଏକ କାଳ୍ପନିକ କାହାଣୀରେ ଶିବ ଓ ବିଷ୍ଣୁଙ୍କର ଭାୟାବ‌ହ ଯୁଦ୍ଧ ହେବାରୁ ପୃଥିବୀ ଥରହର ହୋଇଥିବା ଲେଖାଅଛି । ଏଣୁ ବ୍ରହ୍ମା ଯାଇ ଶକ୍ତିଙ୍କୁ ଏହି ଯୁଦ୍ଧ ରୋକିବା ନିମନ୍ତେ ପ୍ରାର୍ଥନା କଲେ । ଦେବୀ ଶିବଙ୍କର ଗୋଟିଏ ହାତ ଓ ବିଷ୍ଣୁଙ୍କର ଗୋଟିଏ ହାତ ଧରି ମିଳାମିଶା କରେଇଥିଲେ । ଏହା ଯୋଗୁ ଯୁଦ୍ଧ ବନ୍ଦ ହେବା ସଙ୍ଗେ ସଙ୍ଗେ ଶାନ୍ତି ବିରାଜମାନ କଲା । କେବାଲେରେ   ଥିବା ଶାନ୍ତାଦୁର୍ଗା ମନ୍ଦିରରେ ଏହି ବିଷୟ ଭଳି ଏକ ଦେବୀ ପ୍ରତିମୁର୍ତ୍ତି ଅଛି । ସପ୍ତଦଶ ଶତାବ୍ଦୀରେ ଲିଖିତ ମରାଠୀ ଭାଷାରେ କୋଙ୍କଣ ମହାତ୍ମ୍ୟରେ ଗୋଆରେ ଥିବା ଶୈବ ଓ ବୈଷ୍ଣବ ଅନୁଗାମୀଙ୍କ ମଧ୍ୟରେ ଏହିଭଳି ଏକ ବିବାଦ ସୃଷ୍ଟି ହୋଇଥିବା ଲିଖିତ ଅଛି । ଏହି ବିବାଦକୁ ପ୍ରତୀକ ଭାବରେ ଶାନ୍ତାଦୁର୍ଗା ଭାବରେ ଗ୍ରହଣ କରାଯିବା ସମ୍ଭାବନା ରହିଛି । ପ୍ରତିମାବିଦ୍ୟା ଶାନ୍ତାଦୁର୍ଗାଙ୍କର ମନ୍ଦିରରେ ଥିବା ଆସନ ଉପରେ ପ୍ରସ୍ତର ମୂର୍ତ୍ତି, ଧାତୁ ପ୍ରତିମା ବା କଳସ ବଦଳରେ ଏକ ପିମ୍ପୁଡ଼ି ହୁଙ୍କା ଥିବା ଦେଖାଯାଏ ।
ଚାଳିଶା ବା ପ୍ରେସବାୟୋପିଆ  (ଇଂରାଜୀ ଭାଷାରେ ) ମାନବ ଚକ୍ଷୁର ଏକ ଅବସ୍ଥା ଯାହା ବୟସ ବୃଦ୍ଧି ସ‌ହ ଜଡ଼ିତ ଓ ଏହା ଫଳରେ ପାଖରେ ଥିବା ପଦାର୍ଥ ଉପରେ ଦୃଷ୍ଟି କେନ୍ଦ୍ରୀଭୂତ   କରିବା ଶକ୍ତି କ୍ରମାନୁସାରେ କମିଯାଏ  । ଛୋଟ ଅକ୍ଷର ପଢ଼ିବା କଷ୍ଟକର ହୁଏ, ପଢ଼ିବା ପଦାର୍ଥ କିଛି ଦୂରରେ ରଖି ପଢ଼ିବାକୁ ହୁଏ, ମୁଣ୍ଡବଥା ଓ ଚକ୍ଷୁପୀଡ଼ା   ହୁଏ । ଲୋକ ଅନୁସାରେ ବିଭିନ୍ନ ମାତ୍ରାର ଅସୁବିଧା ସାମନା କରନ୍ତି । ଅନ୍ୟାନ୍ୟ ଚକ୍ଷୁ ପ୍ରତିସରଣ ଦୋଷ ମଧ୍ୟ ଚାଳିଶା ସ‌ହିତ ଥାଇପାରେ । ବୟସ ବୃଦ୍ଧି ସ‌ହିତ ଚାଳିଶା ଏକ ପ୍ରାକୃତିକ ଅବସ୍ଥା ଭାବରେ ସୃଷ୍ଟି ହୁଏ । ଚକ୍ଷୁ ଜବକାଚ   ଶକ୍ତ ହୋଇଯିବା ଯୋଗୁ ନିକଟରେ ଥିବା କୌଣସି ବସ୍ତୁକୁ ଦେଖିଲେ ତାହାର ଛବି ରେଟିନା   ଉପରେ କେନ୍ଦ୍ରୀଭୂତ ନ ହୋଇ ତାହାର ପୃଷ୍ଠ ଭାଗରେ କେନ୍ଦ୍ରୀଭୂତ ହୁଏ । ସମୀପଦୃଷ୍ଟି, ଦୂରଦୃଷ୍ଟି ଓ ଆସ୍ଟିମାଟିଜ୍ମ ଭଳି ଏହା ଏକ ପ୍ରକାର ଚକ୍ଷୁ ପ୍ରତିସରଣ ଦୋଷ । ଚକ୍ଷୁ ପରୀକ୍ଷା   କରି ଏହି ରୋଗ ନିର୍ଣ୍ଣୟ କରାଯାଏ । ଚଷମା   ଦେଇ ଏହାର ଚିକିତ୍ସା କରାଯାଏ । ଚଷମା ଜବକାଚର ତଳ ଭାଗରେ ଅଧିକ ଫୋକସ ଶକ୍ତି ଥିବା କାଚ ଦିଆଯାଏ । କେତେକ ଲୋକଙ୍କର କେବଳ ପଢ଼ିବା ଚଷମା   ବ୍ୟବ‌ହାର ଯଥେଷ୍ଟ ହୁଏ । ବୟସ ୩୫ ଟପିଲେ ଯେ କୌଣସି ଲୋକର ଚାଳିଶା ସଙ୍କଟ ଆସିଯାଏ ଓ ସମସ୍ତେ କିଛି ପରିମାଣରେ ଆକ୍ରାନ୍ତ ହୁଅନ୍ତି । ପୁରାତନ ଗ୍ରୀସ ଦେଶର ଆରିସ୍ଟ‌ଟଲଙ୍କ ଲେଖାରେ ମଧ୍ୟ ଏହି ବେମାରୀ ବିଷୟ ଲିପିବଦ୍ଧ ହୋଇଛି । କାଚ ନିର୍ମିତ ଜବକାଚ ପ୍ରଥମେ ୧୩ଶ ଶତାବ୍ଦୀର ଶେଷ ଭାଗରେ ବ୍ୟବ‌ହୃତ ହେଲା । ପ୍ରେସବାୟୋପିଆ ଶବ୍ଦ ଗ୍ରୀକ ଭାଷାରୁ ଆସିଥିବା   ପ୍ରେସବିସ  ଶବ୍ଦର ଅର୍ଥ ବୃଦ୍ଧ ଲୋକ ଓ ଓପସ   ଶବ୍ଦର ଅର୍ଥ ଯେପରି ଦେଖ  " "  ।
ସଞ୍ଜୟ ନାୟକଙ୍କ ନିର୍ଦ୍ଦେଶନାରେ ନିର୍ମିତ ଓଡ଼ିଆଚଳଚ୍ଚିତ୍ର ଛାତିରେ ଲେଖିଛି ତୋରି ନାଁ ୨୦୧୧ ମସିହାରେ ମୁକ୍ତିଲାଭ କରିଥିଲା ।
ନାରୀ ଶକ୍ତି ପୁରସ୍କାର, ଭାରତରେ ମହିଳାମାନଙ୍କର ଅସାଧାରଣ ଉପଲବ୍ଧି ପାଇଁ ପ୍ରଦାନ କରାଯାଉଥିବା ଏକ ରାଷ୍ଟ୍ରୀୟ ସମ୍ମାନ । ଭାରତୀୟ ମହିଳା ଓ ଶିଶୁ ବିକାଶ ମନ୍ତ୍ରଣାଳୟ ତରଫରୁ ଏହି ଉପାଧି ୬ଟି ଅଲଗା ଅଲଗା ବିଭାଗରେ ପ୍ରଦାନ କରାଯାଇଥାଏ । କଠିନ ପରିସ୍ଥିତିରେ ଏକ ମହିଳା ଯିଏ ନିଜର ବ୍ୟକ୍ତିଗତ କିମ୍ବା ବ୍ୟବସାୟିକ ଜୀବନରେ ସାହସର ଏହି ଭାବନାକୁ ସ୍ଥାପନା କରିଥାଏ ସ୍ତ୍ରୀ ଶକ୍ତି ପୁରସ୍କାର ତାହାର ପରିଚୟ ଅଟେ । ଏହି ପୁରସ୍କାର ନାରୀ ସଶକ୍ତି କରଣ ଓ ନାରୀ ଅତ୍ୟାଚାରକୁ ରୋକିବାର ଉଦ୍ୟମ କରୁଥିବା ନାରୀମାନଙ୍କୁ ମଧ୍ୟ ମିଳିଥାଏ । ୧୯୯୧ରେ ପ୍ରତିଷ୍ଠା ହୋଇଥିବା ଏହି ପୁରସ୍କାର ମାର୍ଚ୍ଚ ୮ ତାରିଖରେ ଆନ୍ତର୍ଜାତିକ ମହିଳା ଦିବସ ଅବସରରେ ଭାରତର ରାଷ୍ଟ୍ରପତିଙ୍କଦ୍ୱାରା ପ୍ରଦାନ କରାଯାଇଥାଏ । ନଗତ ତିନି ଲକ୍ଷ ଟଙ୍କା ପୁରସ୍କାର ରାଶି ହିସାବରେ ପ୍ରଦାନ କରାଯାଇଥାଏ । ୨୦୧୨ ବର୍ଷ ପାଇଁ ଏହି ପୁରସ୍କାର ଦିଲ୍ଲୀରେ ଗଣ ବଳତ୍କାରର ଶିକାର ହୋଇଥିବା ନିର୍ଭୟାକୁ ପ୍ରଦାନ କରାଯାଇଥିଲା । ଆୱାର୍ଡ ଏହି ପୁରସ୍କାର ଭାରତ ଇତିହାସର ପ୍ରଖ୍ୟାତ ମହିଳାଙ୍କ ନାମରେ ନାମିତ କରାଯାଇଥାଏ । ଦେବୀ ଅହଲ୍ୟା ବାଇ ହୋଲକାର ଆୱାର୍ଡ: ଅହଲ୍ୟା ବାଇ ହୋଲକାରଙ୍କ ନାମରେ ନାମିତ, (ମାଲବା ଦେଶର ଶାସକ) କନ୍ନଗି ଆୱାର୍ଡ: କନ୍ନଗିଙ୍କ ନାମରେ ନାମିତ , ଏକ ପ୍ରସିଦ୍ଧ ତାମିଲ ମହିଳା ମାତା ଯିଯାବାଇ ଆୱାର୍ଡ : ଶିବାଜିଙ୍କ ମାତାଙ୍କ ନାମରେ ନାମିତ  (ମାତା ଯିଯାବାଇ) ଯିଏ ମରଠା ସାମ୍ରାଜ୍ୟ ପ୍ରତିଷ୍ଠା କରିଥିଲେ  । ରାଣୀ ଗଇଡିଂଲିଉ ଜେଲୀଆଙ୍ଗ ଆୱାର୍ଡ : ରାଣୀ ଗଇଡିଂଲିଉଙ୍କ ନାମରେ ନାମିତ ରାଣୀ ଲକ୍ଷ୍ମୀ ବାଈ ଆୱାର୍ଡ : ଝାଁସୀ ରାଣୀ ଲକ୍ଷ୍ମୀ ବାଇଙ୍କ ନାମରେ ନାମିତ ରାଣୀ ରୁଦ୍ରମ୍ମା ଦେବୀ ଆୱାର୍ଡ  (ଉଭୟ ପୁରୁଷ ଓ ସ୍ତ୍ରୀ) : ରୁଦ୍ରମ୍ମା ଦେବୀଙ୍କ ନାମରେ ନାମିତ ୨୦୧୩ର ବିଜେତା ମାନସୀ ପ୍ରଧାନ, ଡା. ଏମ ଭେଙ୍କଇଆହ, ବୀଣା ଶେଠ ଲଶକାରୀ, ଟି. ରାଧିକା ,କେ. ପ୍ରଶାନ୍ତି, ଡା. ଭାରତିକା ନନ୍ଦ, ଡା. ସୀମା ସଖାରେ  ।
ଗ୍ରେଗୋରୀ ପାଞ୍ଜି ଅନୁସାରେ ୧୩ ଅପ୍ରେଲ ବର୍ଷର ୧୦୩ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୧୦୪ତମ  । ବର୍ଷ ଶେଷ ହେବା ପାଇଁ ଆଉ ୨୬୨ ଦିନ ବାକି ଅଛି ।
ପରିଚୟ ପତୁଆ, ବା ବାଟିବସା ଅବିଭାଜିତ ବାଲେଶ୍ୱର ଅଞ୍ଚଳର ଏକ ଗାଉଁଲି ଖାଦ୍ୟ । ଓଡ଼ିଶାର ଅନ୍ୟ ଅଞ୍ଚଳରେ ଏହାକୁ ପଥୁରିବସା, ତାଟିଆବସା ବା ପତ୍ରପୋଡା ମଧ୍ୟ କହନ୍ତି।  "ବାଟି"  ଶବ୍ଦଟି ବାଲେଶ୍ୱରରେ ତାଟିଆ ବା ଗିନା (ପାତ୍ର )କୁ ବୁଝାଯାଏ । ଆବଶ୍ୟକୀୟ ସାମଗ୍ରୀକୁ ବାଟିରେ ରଖି ଅଥବା ପତ୍ରରେ ଗୁଡ଼ାଇ ତା ପରେ ତାକୁ ନିଆଁରେ ରଖି ଏହାକୁ ପ୍ରସ୍ତୁତ କରାଯାଏ ବୋଲି ପତୁଆ ବା ବାଟିବସା କୁହାଯାଏ। ପ୍ରକାର ପତୁଆ ବା ବାଟିବସା ଅନେକ ପ୍ରକାରର। ନିରାମିଷ କଲରା ପତୁଆ, ମଦରଙ୍ଗା ପତୁଆ, ମେଥି ଶାଗ ପତୁଆ, ନିମ୍ବ ପତ୍ର ପତୁଆ, ପିତାଗମା ପତୁଆ, ଚିନା ବାଦାମ ପତୁଆ, ବୋଇତାଳୁ  (ବୋଇତି କଖାରୁ ବା ମାଖନ) ମଞ୍ଜି ଓ ଫୁଲ ଭିତରେ ଥିବା କେଶରର ପତୁଆ ଏବଂ କେତେକ ପରିବା ଚୋପାରୁ ମଧ୍ୟ ଏହାକୁ ପ୍ରସ୍ତୁତ କରାଯାଏ  । ଆମିଷ ଚୁନା ମାଛ ପତୁଆ, ମାଛ ପତୁଆ ଓ ଶୁଖୁଆ ବାଟିବସା ଦରକାରୀ ସାମଗ୍ରୀ ଏଥିପାଇ ସାଳ ପତ୍ର, କଦଳୀ ପତ୍ର , ପଣସ ପତ୍ର , ପଳାସ ପତ୍ର ଇତ୍ୟାଦି ବ୍ୟବହାର କରାଯାଏ। ଏଥି ସହିତ ସୋରିଷ, ଜିରା, ରସୁଣ ଓ କଞ୍ଚାଲଙ୍କା ଓ ଉପରୋକ୍ତ ନିର୍ଦିଷ୍ଟ ପତୁଆର ବିଶେଷ ଉପାଦାନଟି ସହ ଅନ୍ୟାନ୍ୟ କିଛି ପନି ପରିବା ଦରକାର ହୋଇଥାଏ। ନିମ୍ନରେ କେବଳ ମଦରଙ୍ଗା ପତୁଆର ପ୍ରସ୍ତୁତି ପ୍ରଣାଳୀ ଦିଆଗଲା। ପ୍ରସ୍ତୁତି ପ୍ରଣାଳୀ ଏହାର ପ୍ରସ୍ତୁତି ପ୍ରଣାଳୀ ସାଧାରଣ ତରକାରୀଠାରୁ ସାମାନ୍ୟ ଭିନ୍ନ । ପତୁଆ ପ୍ରସ୍ତୁତି ପାଇଁ ପାରମ୍ପରିକ କାଠ ଚୁଲୀର ଆବଶ୍ୟକ ହୁଏ । ସାଧାରଣତଃ ଚୁଲୀରେ ରୋଷେଇ ସରିଲା ପରେ, ରହିଯାଇଥିବା ଡହଡହ ଅଙ୍ଗାରରେ ପୂର୍ବରୁ ପ୍ରସ୍ତୁତ ମସଲା ଓ ପରିବାର ମିଶ୍ରଣକୁ ପତ୍ରରେ ଗୁଡାଇ ପତୁଆ ପ୍ରସ୍ତୁତ କରାଯାଏ। ଏହି ମିଶ୍ରଣକୁ ବାଟିରେ ରଖି ନିଆଁରେ ବସାଇଲେ ତାକୁ ବାଟି ବସା କୁହାଯାଏ। ଯଦି ଏହାକୁ ଚୁଲୀରେ ନ ବନେଇ, ଗ୍ୟାସ୍ ବା ହିଟର୍ରେ ବନାନ୍ତି ତେବେ କୌଣସି ଏକ ଧାତବ (ଆଲୁମିନିୟମ) ବାସନରେ ବନେଇ ବାକୁ ହୋଇଥାଏ । ପ୍ରଥମେ ସୋରିଷ, ଜିରା, ରସୁଣ ଓ କଞ୍ଚାଲଙ୍କାକୁ ବାଟି ନିଅନ୍ତୁ । ମଦରଙ୍ଗା ଶାଗକୁ ଭଲ ଭାବରେ ବାଛି,ଧୋଇ ରଖନ୍ତୁ । ଏହାକୁ ଶିଳରେ ବହଳିଆ କରି ବାଟନ୍ତୁ ବା ଗ୍ରାଇଣ୍ଡର୍ରେ ପେସି ପେସ୍ଟ ବନାନ୍ତୁ । କିଛି ଆଳୁ, କୁନ୍ଦୁରି, ବୋଇତାଳୁକୁ ଅତି ଛୋଟ ଛୋଟ କରି କାଟି ମଦରଙ୍ଗା ପେସ୍ଟରେ ମିଶାନ୍ତୁ । କିଛି ସୋରିଷ ତେଲ ପକାନ୍ତୁ, ଲୁଣ, ମସଲା, ଦେଇ ଭଲ ଭାବରେ ହାତରେ ଦଳି ରଖନ୍ତୁ । କଦଳୀ ପତ୍ରକୁ ଧୋଇ ତା  ଉପରେ ଅଳ୍ପ ତେଲ ଲଗାଇ, ଅଙ୍ଗାର ଉପରେ ଦେଖେଇ ସେକି ନିଅନ୍ତୁ । ତା ମଧ୍ୟରେ ପୂର୍ବରୁ ପ୍ରସ୍ତୁତ ମିଶ୍ରଣକୁ ତିନି /ଚାରି ପରସ୍ତ କରି ଗୁଡାଇ, ଅଙ୍ଗାର ମଧ୍ୟରେ ଘୋଡାଇ ରଖିଲେ ମଦରଙ୍ଗା ପତୁଆ ୨୦ ମିନିଟରେ ପ୍ରସ୍ତୁତ ହେଇଯିବ । ଏହାକୁ ଗରମ ଭାତ ଓ ପଖାଳ ଭାତ ସହିତ ଖିଆଯାଏ । ବାଲେଶ୍ୱର ଅଞ୍ଚଳରେ ମୁଢ଼ିକୁ ପଖାଳି ତା ସହିତ ମଧ୍ୟ ଖାଆନ୍ତି ।
ଯୌନାଙ୍ଗ ଭାତୁଡ଼ି  (ଇଂରାଜୀ ଭାଷାରେ ) ଏକ ପ୍ରକାର ଯୌନ କ୍ରିୟା ସଞ୍ଚାରିତ ରୋଗ ସମୂହର ସଂକ୍ରମଣ ଯାହା ମାନବ ପାପିଲୋମାଭୂତାଣୁ  (ଏଚପିଭି/ ) ଦ୍ୱାରା ସଞ୍ଚାରିତ ହୁଏ  । ସେଗୁଡ଼ିକ ସାଧାରଣତଃ ପିଙ୍କ/ ଗୋଲାପୀ ରଙ୍ଗର ଏବଂ ଚର୍ମ ପୃଷ୍ଠରୁ ବାହାରକୁ ବାହାରିଥାଏ  ସାଧାରଣତଃ ଏହି ରୋଗ ଅଳ୍ପ ଲକ୍ଷଣ ସୃଷ୍ଟି କରେ, କିନ୍ତୁ ବେଳେବେଳେ ଯନ୍ତ୍ରଣାଦାୟକ ହୋଇପାରେ  ସାଧାରଣତଃ ରୋଗୀ ସଂସ୍ପର୍ଶରେ ଆସିବାର ଏକରୁ ଆଠ ମାସ ପରେ ଦେଖାଯାଏ  ୱାର୍ଟ ହେଉଛି ମାନବ ପାପିଲୋମାଭୂତାଣୁ   ସଂକ୍ରମଣର ଅତି ସହଜ ଚିହ୍ନିତ ଲକ୍ଷଣ  ଏଚପିଭି ପ୍ରକାର ୬ ଏବଂ ୧୧ ଯୌନାଙ୍ଗ ଭାତୁଡ଼ିର ଏକ ସାଧାରଣ କାରଣ  ଏହା ସିଧାସଳଖ ଚର୍ମରୁ ଚର୍ମ ସ୍ପର୍ଶ ମାଧ୍ୟମରେ ବ୍ୟାପିଥାଏ, ସାଧାରଣତଃ ସଂକ୍ରମିତ ସାଥୀ ସହିତ ପାଟି, ଯୌନାଙ୍ଗ କିମ୍ବା ମଳଦ୍ୱାର ଯୌନ‌କ୍ରିୟା ସମୟରେ ବ୍ୟାପିଥାଏ  ଲକ୍ଷଣ ଉପରେ ସାଧାରଣତଃ ରୋଗ ନିର୍ଣ୍ଣୟ କରାଯାଏ ଏବଂ ବାୟୋପ୍ସିଦ୍ୱାରା ସୁନିଶ୍ଚିତ କରାଯାଏ । କର୍କଟ ରୋଗ ସୃଷ୍ଟି କରୁଥିବା ଏଚପିଭି ଗୁଡ଼ିକ ୱାର୍ଟ ସୃଷ୍ଟି କରୁଥିବା ଏଚପିଭି ସ‌ହିତ ସମାନ ନୁହେଁ  ଏଚପିଭି ଟିକା ଓ କଣ୍ଡୋମ ସାହାଯ୍ୟରେ ଏହି ରୋଗ ରୋକାଯାଇପାରେ  ଏହାର ଚିକିତ୍ସାରେ ପୋଡୋଫିଲିନ୍, ଇମିକ୍ୱିମୋଡ, ଏବଂ ଟ୍ରାଇକ୍ଲୋରୋଆସେଟିକ ଏସିଡ କ୍ରିମ ବ୍ୟବ‌ହାର କରାଯାଏ  କ୍ରାୟୋଥେରାପି କିମ୍ବା ଅସ୍ତ୍ରୋପଚାର ମଧ୍ୟ ଏକ ବିକଳ୍ପ ହୋଇପାରେ  ଚିକିତ୍ସା ପରେ ଭାତୁଡ଼ି ପ୍ରାୟ ଛଅ ମାସ ମଧ୍ୟରେ ଉପଶମ ହୁଏ  ବିନା ଚିକିତ୍ସାରେ ଏକ ତୃତୀୟାଂଶ ରୋଗ ସ୍ୱୟଂ ଭଲ ହୋଇଯାଏ । ଯୁକ୍ତରାଷ୍ଟ୍ରରେ ପ୍ରାୟ ୧% ଲୋକଙ୍କର ଯୌନାଙ୍ଗ ଭାତୁଡ଼ି ଥାଏ  ଅନେକ ଲୋକ ସଂକ୍ରମିତ ହେଲେବି ଲକ୍ଷଣ ଦେଖାଯାଏ ନାହିଁ। ଟୀକାକରଣ ବିନା ପ୍ରାୟ ସମସ୍ତ ଯୌନ ସକ୍ରିୟ ବ୍ୟକ୍ତି ସେମାନଙ୍କ ଜୀବନର କୌଣସି ଏକ ସମୟରେ ଏକ ପ୍ରକାରର ଏଚପିଭି ସଂକ୍ରମିତ ହୁଅନ୍ତି  ଖ୍ରୀଷ୍ଟପୂର୍ବ ୩୦୦ ମସିହାରେ ହିପୋକ୍ରେଟସ ସମୟରୁ ଏହି ରୋଗ ଜଣାଶୁଣା ଅଛି।
ଇଡିମା ହୋଇଥିବା କୁହାଯାଏ ଯେତେବେଳେ ଶରୀରର ତନ୍ତୁ ମଧ୍ୟରେ ତରଳ ପଦାର୍ଥ ଜମିଯାଏ । ସାଧାରଣତଃ ଗୋଡ କିମ୍ବା ବାହୁ ଏହି ରୋଗରେ ପ୍ରଭାବିତ ହୋଇଥାଏ  ଏହାର ଲକ୍ଷଣ: ଚର୍ମରେ କଠିନତା ଅନୁଭବ ହୁଏ, ପ୍ରଭାବିତ ସ୍ଥାନ ଓଜନିଆ ଲାଗେ ଏବଂ ପ୍ରଭାବିତ ଗଣ୍ଠିରେ ଗତି କଷ୍ଟ ହୋଇପାରେ  ଅନ୍ୟାନ୍ୟ ଲକ୍ଷଣ ଏହାର ମୂଳ କାରଣ ଉପରେ ନିର୍ଭର କରେ  କାରଣଗୁଡ଼ିକରେ ଦୀର୍ଘସ୍ଥାୟୀ ଶିରା ନ୍ୟୁନ ପ୍ରବାହ, ହୃଦ୍‌ପାତ, ବୃକ୍‌କ ସମସ୍ୟା, କମ ପୁଷ୍ଟିସାର ସ୍ତର, ଯକୃତ ସମସ୍ୟା, ଡିପ ଭେନ ଥ୍ରୋମ୍ବୋସିସ୍, ସଂକ୍ରମଣ, ଆଞ୍ଜିଓଇଡିମା, କିଛି ଔଷଧ ଏବଂ ଲିମ୍ପିଡିମା ହୋଇପାରେ  ଦୀର୍ଘ ସମୟ ବସିଲେ କିମ୍ବା ଠିଆ ହେଲେ ଏବଂ ଋତୁସ୍ରାବ କିମ୍ବା ଗର୍ଭଧାରଣ ସମୟରେ ଏହା ମଧ୍ୟ ହୋଇପାରେ  ଯଦି ଏହା ହଠାତ୍ ଆରମ୍ଭ ହୁଏ, ଯନ୍ତ୍ରଣା ହୁଏ କିମ୍ବା ଅଣନିଶ୍ୱାସ ନିଶ୍ୱାସ ପ୍ରଶ୍ୱାସ ହୁଏ ତେବେ ଅବସ୍ଥା ଚିନ୍ତାଜନ‌କ ହୁଏ  ମୂଳ କାରଣ ଉପରେ ଚିକିତ୍ସା ନିର୍ଭର କରେ  ଯଦି ଅନ୍ତର୍ନିହିତ ପ୍ରଣାଳୀରେ ସୋଡିୟମ୍ ସ୍ତର ଅଧିକ ଥାଏ, ତେବେ ଲୁଣ ଖାଇବା ହ୍ରାସ କରାଯାଏ ଏବଂ ଏକ ମୂତ୍ର ନିଷ୍କାସନ ବା ଡାଇୟୁରେଟିକ ଔଷଧ ବ୍ୟବହାର କରାଯାଇପାରେ  ଇଡିମା ଗୋଡରେ ଥିଲେ ତାକୁ ତଳକୁ ଝୁଲେଇ ନରଖି ଉଚ୍ଚ ସ୍ଥାନରେ ରଖିବା ଏବଂ ମୋଜା ବ୍ୟବ‌ହାର କରିବାକୁ ଉପଦେଶ ଦିଆଯାଏ । ବୟସ୍କ ଲୋକମାନେ ସାଧାରଣତଃ ଅଧିକ ପ୍ରଭାବିତ ହୁଅନ୍ତି  ଏହି ଇଡିମା ଶବ୍ଦଟି ଗ୍ରୀକ୍ ଭାଷାର ଶବ୍ଦରୁ ଗ୍ରହଣ କରାଯାଇଛି ଅର୍ଥ ହେଉଛି  ' ଫୁଲା '
ଉତ୍ତର ଆମେରିକା, ଏକ ମହାଦେଶ । ଭୂଗୋଳ ଉତ୍ତର ଆମେରିକା ଏକ ମହାଦେଶ। ଏହା ସମ୍ପୂର୍ଣ୍ଣ ଭାବେ ପୃଥିବୀର ଉତ୍ତର ଗୋଲାର୍ଦ୍ଧରେ ଅବସ୍ଥିତ। ଏହାର ପୂର୍ବ ଦିଗରେ ଆଟଲାଣ୍ଟିକ ମହାସାଗର, ଉତ୍ତର ଦିଗରେ ଆର୍କଟିକ ମହାସାଗର, ପଶ୍ଚିମ ଓ ଦକ୍ଷିଣ ଦିଗରେ ପ୍ରଶାନ୍ତ ମହାସାଗର ଅବସ୍ଥିତ। କ୍ଷେତ୍ରଫଳ ହିସାବରେ ଏହା ୩ୟ ବୃହତ୍ତମ ଓ ଜନସଂଖ୍ୟା ହିସାବରେ ଏହା ପୃଥିବୀର ୪ଥ ଭୁହତ୍ତମ ମହାଦେଶ । ଏହାର ୨୪,୭୦୯,୦୦୦ ବର୍ଗ କିମି କ୍ଷେତ୍ରଫଳ ପୃଥିବୀର ମୋଟ କ୍ଷେତ୍ରଫଳର ୪.୮% , ତଥା ମୋଟ ସ୍ଥଳଭାଗ କ୍ଷେତ୍ରଫଳର ୧୬.୫% ।
ତାଳଚେର ସ୍ୱୟଂଶାସିତ କଲେଜ , ଭାରତୀୟ ରାଜ୍ୟ ଓଡ଼ିଶାର କୋଇଲାଖଣି ସମୃଦ୍ଧ ସହର ତାଳଚେରଠାରେ ଅବସ୍ଥିତ । ଏହା ଅନୁଗୁଳ ଜିଲ୍ଲାର ଏକ ପୁରାତନ କଲେଜ । ଏଠାରେ କଳା , ବିଜ୍ଞାନ ଓ ବାଣିଜ୍ୟରେ ସମ୍ମାନ ଥାଇ ସ୍ନାତକ ପର୍ଯ୍ୟନ୍ତ ଓ କର୍ମଭିତ୍ତିକ କମ୍ପ୍ୟୁଟର ବିଜ୍ଞାନ ଓ ବାୟୋ-ଟେକ୍ନୋଲଜି ଶିକ୍ଷା ମଧ୍ୟ ଉପଲବ୍ଧ । ଇତିହାସ ଏହି କଲେଜ ଏକ ଟିଉଟୋରିଆଲ ଅନୁଷ୍ଠାନ ଭାବେ ପ୍ରଥମେ ୧୯୬୯ରେ ବ୍ରାହ୍ମଣୀ ନଦୀ ତଟରେ ଏକ ଘରେ ଆରମ୍ଭ ହୋଇ ପରେ ମାନ୍ୟତା ପ୍ରାପ୍ତ ହୋଇ ୧୯୭୦-୭୧ରେ ବିଶ୍ୱବିଦ୍ୟାଳୟ ସହ ଅନୁବନ୍ଧିତ ହେଲା । ୨୦୦୫ରୁ ନୂଆଦିଲ୍ଲୀର ଇଗନୁ  ଏହି କଲେଜକୁ ତାଙ୍କର ଷ୍ଟଡି ସେଣ୍ଟର ଭାବରେ ଚୟନ କରିଥିଲେ । ନାକ୍  କତ୍ତୃପକ୍ଷ ଏହାକୁ ସ୍ୱୟଂଶାସିତ ଅନୁଷ୍ଠାନର ମାନ୍ୟତା ଦେଇଛନ୍ତି ।
ସପ୍ତଶଯ୍ୟା - ୧୯୫୧ ଡିସେମ୍ବର ୧ ତାରିଖରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର । ଢେଙ୍କାନାଳ ରାଜପରିବାରର ସଦସ୍ୟ ଶେଷ ପ୍ରତାପ ସିଂହଦେଓ  (ନିନି ସାହେବ ଭାବେ ପରିଚିତ) ଏହାର ପ୍ରଯୋଜନା କରିଥିଲେ  । କବି ଅନନ୍ତ ପଟ୍ଟନାୟକ ଏହାର କାହାଣୀ, ଚିତ୍ରନାଟ୍ୟ, ଗୀତ ଓ ସଂଳାପ ରଚନା କରିଥିଲେ ।  ସମାଜ ରେ ଡିଜିଟାଇଜଡ୍ ହୋଇ କି ଅଛି, ହାର୍ଡ କପି ବି ଅଛି।  ସମାଜ  ଲାଇବ୍ରେରିରେ ୧୯୫୧ ମସିହାର ସବୁତକ ଖବର କାଗଜ ପୃଷ୍ଠା ପରେ ପୃଷ୍ଠା ଖୋଜିଲି। ଡିସେମ୍ବର ୧ ତାରିଖକୁ ପହଞ୍ଚିଲି ତ  ସପ୍ତଶଯ୍ୟା  ମୁକ୍ତିଲାଭ କରିଛି ସେଦିନ । ମୁଁ ତ ସେଇ ପ୍ରକାଶିତ ବିଜ୍ଞାପନ ସଂଗ୍ରହ କରିସାରିଥିଲି ଆଗରୁ। ସୂର୍ଯ୍ୟ ଦେଓ    ସିନେ ଓଡ଼ିଶା ର ଉଭୟ ହିନ୍ଦୀ ଓ ଓଡ଼ିଆ ସିନେମାର ସମୀକ୍ଷା ଥିଲା ତୀକ୍ଷଣ୍ । ଉଦାହରଣ ସ୍ୱରୂପ ଧୀର ବିଶ୍ୱାଳ ଲେଖିଥିବା  ସପ୍ତଶଯ୍ୟା ର ସମୀକ୍ଷା ଧାର ବେଶ ଦାଢ଼ ।
ସି. ନାଗପ୍ପାନ  (ଚୋକଲିଙ୍ଗମ ନାଗାପ୍ପାନ, ଜନ୍ମ: ୪ ଅକ୍ଟୋବର ୧୯୫୧) , ଓଡ଼ିଶା ଉଚ୍ଚ ନ୍ୟାୟାଳୟର ୨୬ତମ ମୁଖ୍ୟ ବିଚାରପତି ଥିଲେ  ୨୭ ଫେବୃଆରୀ ୨୦୧୩- ୧୬ ସେପ୍ଟେମ୍ବର ୨୦୧୩  । ପୂର୍ବରୁ ସେ ମାଡ୍ରାସ ଉଚ୍ଚନ୍ୟାୟାଳୟର ବରିଷ୍ଠ ବିଚାରପତି ଭାବେ କାର୍ଯ୍ୟ କରୁଥିଲେ । ଜଷ୍ଟିସ ନାଗାପ୍ପାନ ୧୯୫୧ ମସିହା ଅକ୍ଟୋବର ୪ତାରିଖ ଦିନ ଜନ୍ମଗ୍ରହଣ କରିଥିଲେ । ୧୯୭୪ ଅଗଷ୍ଟ ୭ରେ ସେ ଆଇନ ସେବାରେ ପାଦ ଦେଇଥିଲେ । ସେ ଭାରତର ପୂର୍ବତନ ଆଟର୍ଣ୍ଣି ଜେନେରାଲ କେ. ପରାଶରନଙ୍କ ଅଧୀନରେ ଜୁନିଅର ଭାବେ କାର୍ଯ୍ୟ କରିଥିଲେ । ସେ ମାଡ୍ରାସ ଲ କଲେଜର ସାମୟିକ ପ୍ରାଧ୍ୟାପକ ଭାବେ ୭ବର୍ଷ କାର୍ଯ୍ୟ କରିଥିଲେ । ୧୯୮୭ମସିହାରେ ସେ ଜିଲ୍ଲା ଜଜ ଭାବେ ନିଯୁକ୍ତି ପାଇଥିଲେ । ସେ ଜିଲ୍ଲା ଓ ସେସନ୍ସ ଜଜ ଭାବେ କୁଡ୍ଡାଲୋର, ସଲେମ ଓ କୋଏମ୍ବାଟୋରରେ କାର୍ଯ୍ୟ କରିଥିଲେ । ପରବର୍ତ୍ତୀ ସମୟରେ ସେ ମାଡ୍ରାସ ହାଇକୋର୍ଟ ଭିଜିଲାନ୍ସ ସେଲର ସ୍ପେଶାଲ ଅଫିସର ଭାବେ ଅବସ୍ଥାପିତ ହୋଇଥିଲେ । ଜଷ୍ଟିସ ନାଗାପ୍ପାନ ରାଜ୍ୟ ପରିବହନ ଅପିଲ ଟ୍ରିବ୍ୟୁନାଲର ଅଧ୍ୟକ୍ଷ ଭାବେ ମଧ୍ୟ କାର୍ଯ୍ୟ କରିଥିଲେ । ୨୦୦୦ ଜୁଲାଇ ୨୭ରେ ସେ ମାଡ୍ରାସ ଉଚ୍ଚ ନ୍ୟାୟାଳୟର ଅତିରିକ୍ତ ବିଚାରପତି ଭାବେ ଦାୟିତ୍ୱ ଗ୍ରହଣ କରି ୨୦୦୨ ସେପ୍ଟେମ୍ବର ୨୦ ତାରିଖଠାରୁ ସ୍ଥାୟୀ ବିଚାରପତି ଭାବେ କାର୍ଯ୍ୟ କରିଆସୁଛନ୍ତି ।
ସେବାସେଅସ ଗ୍ରନ୍ଥି  (ଇଂରାଜୀ ଭାଷାରେ ) ଏକ କ୍ଷୁଦ୍ର ଅଣୁବୀକ୍ଷଣୀକ ଏକ୍ସୋକ୍ରାଇନ ଗ୍ରନ୍ଥି ଯାହା ଏକ ତେଲିଆ ବା ମହମ ଭଳି ପଦାର୍ଥ କ୍ଷରଣ କରନ୍ତି ଯାହାର ନାମ ସେବମ  । ଏହି ସେବମ ସ୍ତନ୍ୟପାୟୀଙ୍କର ଚର୍ମ ଓ ରୁମକୁ ତୈଳାକ୍ତ କରେ ଓ ଜଳରୋଧ କରେ । ପାଦ ତଳିପା ଓ ପାପୁଲି ବ୍ୟତୀତ ସାରା ଦେହରେ ସେବାସେଅସ ଗ୍ରନ୍ଥି ଥାଏ । ମାନବ ଦେହରେ ସବୁଠାରୁ ଅଧିକ ସେବାସେଅସ ଗ୍ରନ୍ଥି ମୁଖମଣ୍ଡଲ ଓ ସ୍କାଲ୍‌ପରେ ଥାଏ । ସେବାସେଅସ ଗ୍ରନ୍ଥିର କ୍ଷରଣକୁ ହୋଲୋକ୍ରାଇନ   କୁହାଯାଏ । ଆଖପତାରେ ମିବୋମିଆନ ବା ଟାର୍ସାଲ ଗ୍ରନ୍ତି ମଧ୍ୟ ଏକ ପ୍ରକାର ସେବାସେଅସ ଗ୍ରନ୍ଥି ଯେଉଁଥିରୁ ଏକ ବିଶେଷ ଧରଣର ସେବନ ଲୁହକୁ ଝରିଯାଏ । ମହିଳାଙ୍କର ସ୍ତନ ଚାରିପାଖରେ ଥିବା ଏରିଓଲାର ଗ୍ରନ୍ତି   ମଧ୍ୟ ଏକ ପ୍ରକାର ସେବାସେଅସ ଗ୍ରନ୍ଥି । ଓଠ, ଗାଲର ଭିତର ପାଖ ଓ ଯୌନାଙ୍ଗରେ   ଏକ ପ୍ରକାର ସେବାସେଅସ ଗ୍ରନ୍ଥି ଥାଏ ଯାହକୁ ଏକ୍ଟୋପିକ ଫୋରଡାଇସ ସ୍ପଟ   କୁହାଯାଏ । ଏହି ସେବାସେଅସ ଗ୍ରନ୍ଥିରେ ଅନେକ ପ୍ରକାରର ରୋଗ ହୁଏ ଯେପରିକି ବ୍ରଣ, ସେବାସେଅସ ସିସ୍ଟ, ସେବାସେଅସ ହାଇପରପ୍ଲାସିଆ ଓ ସେବାସେଅସ ଆଡେନୋମା ହୋଇପାରେ । ସେବାସେଅସ ଗ୍ରନ୍ଥିମାନଙ୍କର ଅତିସକ୍ରିୟତା ଯୋଗୁ ଅତ୍ୟଧିକ ସେବନ କ୍ଷରଣ ହୋଇ ରୋଗ ହୁଏ । ଗଠନ ସ୍ଥାନ ଦୁଇ ପ୍ରକାର ସେବାସେଅସ ଗ୍ରନ୍ଥି ଥାଏ, ଅନେକ ରୁମ ଫଲିକ୍ଲ ସ‌ହିତ ସଂଯୁକ୍ତ ଥାଆନ୍ତି ଓ ଆଉ କେତେକ ସ୍ୱାଧୀନ ଭାବରେ ଥାଆନ୍ତି । ବାଳଦ୍ୱାରା ଆଚ୍ଛାଦିତ ସ୍ଥାନମାନଙ୍କରେ ସେବାସେଅସ ଗ୍ରନ୍ଥି ଥାଏ ଓ ସେଠାରେ ସେଗୁଡ଼ିକ ହେୟାର ଫଲିକ୍ଲ    ସ‌ହିତ ସଂଯୁକ୍ତ ଥାଆନ୍ତି । ପ୍ରତ୍ୟେକ ହେୟାର ଫଲିକ୍ଲ ଚତୁର୍ପାଶ୍ୱରେ ଏକ ବା ଏକାଧିକ ସେବାସେଅସ ଗ୍ରନ୍ଥି ଥାଏ; ପ୍ରତ୍ୟେକ ସେବାସେଅସ ଗ୍ରନ୍ଥି ଚାରିପାଖରେ ଆରେକ୍ଟର ପିଲାଇ ମାଂସପେଶୀ ଥାଏ ଓ ଉଭୟ ମିଶି ଏକ ପାଇଲୋସେବାସେଅସ ୟୁନିଟ ତିଆରି କରିଥାଆନ୍ତି । ଗ୍ରନ୍ଥିଗୁଡ଼ିକର ଆସିନାର ଗଠନ ବେରି ଭଳି ହୋଇଥାଏ ଯେଉଁଥିରେ ଅନେକ ଲୋବ ଥାଏ ଯେଉଁଥିରୁ ଶାଖା ହୋଇ କେନ୍ଦ୍ରୀୟ ଡକ୍ଟ ବାହାରେ । ଗ୍ରନ୍ଥିରୁ ସେବମ ବାହାରି ବାଳ ବା ରୁମ ସାଫ୍ଟ   ଉପରେ ଜମା ହୁଏ ଯାହା ରୁମ ବା ବାଳ ମାଧ୍ୟମରେ ଆସି ଚର୍ମରେ ପ‌ହଞ୍ଚିଯାଏ । ବାଳ, ହେୟାର ଫଲିକ୍ଲ, ଆରେକ୍ଟର ପିଲାଇ ଓ ସେବାସେଅନ ଗ୍ରନ୍ତି ମିଳିତ ଭାବରେ ପାଇଲୋସେବାସେଅସ ୟୁନିଟ ଗଠନ କରନ୍ତି । ବାଳ ନଥିବା ଗ୍ଲାବ୍ରସ ଚର୍ମ ଅଞ୍ଚଳରେ ମଧ୍ୟ ସେବାସେଅସ ଗ୍ରନ୍ଥି ଥାଏ ଯେପରିକି ଆଖିପତା, ମାନବ ନାକ, ଲିଙ୍ଗ, ଲେବିଆ ମାଇନୋରା, ଗାଲର ଭିତର ଆସ୍ତରଣ ଓ ସ୍ତନାଗ୍ରରେ ଥାଏ । କେତେକ ସେବାସେଅସ ଗ୍ରନ୍ଥିମାନଙ୍କର ବିଶେଷ ନାମ ଥାଏ: ଓଠା ଓ ଗାଲର ମ୍ୟୁକସ ଓ ଯୌନାଙ୍ଗରେ ଥବା ଗ୍ରନ୍ଥିଙ୍କି ଫୋରଡାଇସ ସ୍ପଟ କୁହାଯାଏ, ଆଖିପତାର ସେବାସେଅସ ଗ୍ରନ୍ଥିକୁ ମିବୋମିଆନ ଗ୍ରନ୍ଥି କୁହାଯାଏ । ସ୍ତନର ସେବାସେଅସ ଗ୍ରନ୍ଥିମାନଙ୍କୁ ମଣ୍ଟଗୋମରି ଗ୍ରନ୍ଥି    '   କୁହାଯାଏ । ଇମ୍ମ୍ୟୁନିଟି ଓ ପୋଷଣ ଶରୀରର ଇଣ୍ଟେଗୁମେଣ୍ଟାରି ସିସ୍ଟମର ଏକ ଅଂଶ ହେଉଛି ସେବାସେଅସ ଗ୍ରନ୍ଥି ଯାହା ଦେହକୁ ଅଣୁଜୀବମାନଙ୍କଠାରୁ ସୁରକ୍ଷା ଦିଏ । ଏହି ଗ୍ରନ୍ଥିମାନଙ୍କରୁ ଏକ ପ୍ରକାର ଅମ୍ଳ ବା ଏସିଡ କ୍ଷରଣ ହୋଇ ଏସିଡ ମ୍ୟାଣ୍ଟଲ୍   ତିଆରି ହୋଇଯାଏ । ଚର୍ମ ଉପରେ ଏହା ଏକ ପତଳା ଅମ୍ଳ ଆବରଣ ସୃଷ୍ଟି କରି ଜୀବାଣୁମାନଙ୍କଠାରୁ ସୁରକ୍ଷା ଦିଏ । ଚର୍ମର ପିଏଚ ୪.୫ରୁ ୬.୨, ଥିବାରୁ ଏକ ଅମ୍ଳ ଆସ୍ତର ତିଆରି ହୋଇ ଅନ୍ୟ ଆଲକାଲି   ପଦାର୍ଥକୁ ନିଉଟ୍ରାଲାଇଜ କରିଦିଏ । ସେବାସେଅସ ଲିପିଡ ଚର୍ମ ଅଖଣ୍ଡତା ରକ୍ଷା କରେ, ଓ ଚର୍ମକୁ ଜୀବସାର ଇ   ଯୋଗାଣ କରେ ।
ହିପ ହପ ବା ହିପ-ହପ ଏକ ସଂସ୍କୃତି ଏବଂ କଳା ଆନ୍ଦୋଳନ । ଏହା ନ୍ୟୁୟର୍କ ସହରର ବ୍ରୋଙ୍କସରେ ଆଫ୍ରିକୀୟ ଆମେରିକୀୟ, ଲାଟିନୋ ଆମେରିକୀୟ ଏବଂ କାରିବିଆନ ଆମେରିକୀୟମାନଙ୍କଦ୍ୱାରା ସୃଷ୍ଟି କରାଯାଇଥିଲା । ଏହି ନାମର ଉତ୍ପତ୍ତି ପ୍ରାୟତଃ ବିବାଦୀୟ । ଦକ୍ଷିଣ କିମ୍ବା ପଶ୍ଚିମ ବ୍ରୋଙ୍କସରେ ହିପ ହପ ଆରମ୍ଭ ହୋଇଛି କି ନାହିଁ ସେ ବିଷୟରେ ମଧ୍ୟ ଯୁକ୍ତି କରାଯାଉଛି । ହିପ ହପ ଶବ୍ଦ ପ୍ରାୟତଃ ହିପ ହପ ସଙ୍ଗୀତକୁ  ର‍୍ଯାପ ଅନ୍ତର୍ଭୁକ୍ତ  ସ୍ୱତନ୍ତ୍ର ଭାବରେ ବୁଝାଇବା ପାଇଁ ବ୍ୟବହୃତ ହେଉଥିବାବେଳେ, ହିପ ହପ ଚାରୋଟି ପ୍ରମୁଖ ଉପାଦାନଦ୍ୱାରା ବର୍ଣ୍ଣିତର‍୍ଯାପିଂ "  (ଇଂରାଜୀରେ ବା ମଧ୍ୟ କୁହାଯାଏ), ଏକ ତାଳବଦ୍ଧ କଣ୍ଠସ୍ୱର ଯତିପାଦ  (ରାଇମିଂ) ଶୈଳୀ  (ମୌଖିକତା); ଡିଜେଇଙ୍ଗ    (ଏବଂ ଟର୍ନଟେବଲିଜିମ), ଯାହା ରେକର୍ଡ ପ୍ଲେୟର ଏବଂ ଡିଜେ ମିକ୍ସର  (ମୌଖିକ/ଧ୍ୱନି ଏବଂ ସଙ୍ଗୀତ ସୃଷ୍ଟି) ସହିତ ସଙ୍ଗୀତ ତିଆରି ; ବି-ବୟିଙ୍ଗ/ବି-ଗାର୍ଲିଂ/ବ୍ରେକ ଡ୍ୟାନ୍ସିଂ  (ଶରୀରର ଗତି/ନାଚ); ଏବଂ ଗ୍ରାଫିଟି ଆଦିକୁ ବୁଝାଇଥାଏ  । ହିପ ହପର ଅନ୍ୟ ଉପାଦାନଗୁଡ଼ିକ ହେଉଛି: ହିପ ହପ ସଂସ୍କୃତି ଏବଂ ଆନ୍ଦୋଳନର ଐତିହାସିକ ଜ୍ଞାନ  (ବୌଦ୍ଧିକ/ଦାର୍ଶନିକ); ବିଟ୍ ବକ୍ସିଂ, ଏକ ବାଜାଭିତ୍ତିକ ସ୍ୱର ଶୈଳୀ; ଗଳି ଉଦ୍ୟୋଗ  (ଏଣ୍ଟ୍ରପ୍ରନରସିପ); ହିପ ହପ ଭାଷା; ଏବଂ ହିପ ହପ ଫ୍ୟାଶନ ଏବଂ ଶୈଳୀ ଆଦି ଅନ୍ୟତମ  । ସାଧାରଣତଃ ଗଳି ବାବଦରେ ଜ୍ଞାନ, ହିପ ହପ ଫ୍ୟାଶନ କିମ୍ବା ବିଟ ବକ୍ସିଂ ପଞ୍ଚମ ଉପାଦାନ ଭାବରେ ବିବେଚନା କରାଯାଏ ଓ ବିତର୍କିତ । ବ୍ରୋଙ୍କସ ହିପ ହପ ୧୯୭୦ ଦଶକର ମଧ୍ୟଭାଗରେ ବ୍ଲାକ ସ୍ପେଡସ୍ଦ୍ୱାରା ଆୟୋଜିତ ଆଖପାଖର ବ୍ଲକ ପାର୍ଟିରୁ ଜନ୍ମନେଇଥିଲା । ବ୍ଲାକ ସ୍ପେଡସ୍ ଏକ ଆଫ୍ରିକୀୟ ଆମେରିକୀୟ ଗୋଷ୍ଠୀ ଓ ଏକ ଗ୍ୟାଙ୍ଗ, ଏକ କ୍ଲବ୍ ଏବଂ ଏକ ସଙ୍ଗୀତ ଦଳ ଭାବେ ବର୍ଣ୍ଣିତ । ଏହି ଧାରାର ବୃଦ୍ଧି ପାଇଁ ଭାଇ-ଭଉଣୀ ଯୋଡ଼ି ଡିଜେ କୁଲ ହର୍କ, ଏବଂ ସିଣ୍ଡି କ୍ୟାମ୍ପବେଲ ବ୍ରୋଙ୍କସରେ ଆୟୋଜନ କରିଥିବା ଡିଜେ ପାର୍ଟିକୁ ମଧ୍ୟ ଶ୍ରେୟ ଦିଆଯାଏ । ହିପ ହପ ସଂସ୍କୃତି ସମଗ୍ର ଆମେରିକା ଏବଂ ପରବର୍ତ୍ତୀ ସମୟରେ ସମଗ୍ର ବିଶ୍ୱରେ ଉଭୟ ସହରୀ ଏବଂ ଉପାନ୍ତ ସମ୍ପ୍ରଦାୟକୁ ବ୍ୟାପିଥିଲା । ଏହି ଉପାଦାନଗୁଡ଼ିକ ଯଥେଷ୍ଟ ଅନୁକୂଳ ଏବଂ ବିକଶିତ ହୋଇଥିଲା, ବିଶେଷକରି କଳା ରୂପଗୁଡ଼ିକ ଆମେରିକା ବାହାରେ ଅନ୍ୟାନ୍ୟ ମହାଦେଶଗୁଡ଼ିକୁ ବ୍ୟାପିଥିଲା ଏବଂ ୧୯୯୦ ଦଶକ ଏବଂ ପରବର୍ତ୍ତୀ ଦଶନ୍ଧିରେ ସ୍ଥାନୀୟ ଶୈଳୀ ସହିତ ମିଶିଥିଲା । ଏହି ଆନ୍ଦୋଳନ ବିଶ୍ୱସ୍ତରରେ ବିସ୍ତାରିତ ହେବାରେ ଲାଗିଛି ଏବଂ ହିପ ହପ ଥିଏଟର ଏବଂ ହିପ ହପ ଚଳଚ୍ଚିତ୍ର ସମେତ ଅସଂଖ୍ୟ ଶୈଳୀ ଏବଂ କଳା ରୂପ ଅନୁସନ୍ଧାନ ଜାରି ରଖିଛି । ଚାରୋଟି ମୂଳ ଉପାଦାନ ହିପ ହପ ସଂସ୍କୃତି ପାଇଁ ସମନ୍ୱୟ ଏବଂ ଏକ ଶକ୍ତିଶାଳୀ ମୂଳଦୁଆ ତିଆରି କରିଛି । ହିପ ହପ ଏକସମୟରେ ଏକ ନୂତନ ଏବଂ ପୁରୁଣା ଘଟଣା । ଏଥିରେ ପୁରୁଣା ରେକର୍ଡରୁ ନମୁନା ଟ୍ରାକ, ବିଟ, ଏବଂ ବେସଲାଇନ ତିଆରି ଗୁରୁତ୍ୱର ଅର୍ଥ ଅଧିକାଂଶ ଆଧୁନିକ ଦର୍ଶକଙ୍କ ପାଇଁ କ୍ଲାସିକ ରେକର୍ଡିଂ, ମନୋଭାବ ଏବଂ ଅନୁଭୂତି ଅଦ୍ୟତନ କରିବାର ଧାରଣା । ପୁରାତନ ସଂସ୍କୃତିର ନମୁନା ଏବଂ ଏହାକୁ ଏକ ନୂତନ ପ୍ରସଙ୍ଗ କିମ୍ବା ନୂତନ ଶୈଳୀରେ ପୁନଃବ୍ୟବହାର କରିବା ହିପ ହପ ସଂସ୍କୃତିରେ  "ଫ୍ଲିପିଂ"  କୁହାଯାଏ । ହିପ ହପ ସଙ୍ଗୀତ ଆଗର ଆଫ୍ରିକୀୟ-ଆମେରିକୀୟ-ମୂଳ ଏବଂ ଲାଟିନୋ ମ୍ୟୁଜିକାଲ୍ ଶୈଳୀ ଯଥା ବ୍ଲୁଜ, ଜାଜ, ରାଗ-ଟାଇମ, ଫଙ୍କ, ସାଲସା, ଏବଂ ଡିସ୍କୋର ପଦାଙ୍କ ଅନୁସରଣ କରି ବିଶ୍ୱସ୍ତରରେ ବ୍ୟବହୃତ ସଂଗୀତ ଶୈଳୀ ମଧ୍ୟରୁ ଗୋଟିଏ ହୋଇଛି ।
ନନ୍ଦ ରାଜବଂଶ, ଖ୍ରୀଷ୍ଟପୂର୍ବ ଚତୁର୍ଥ ଶତାବ୍ଦୀ ପ୍ରାଚୀନ ଭାରତର ମଗଧ ଅଞ୍ଚଳରୁ ଉପତ୍ତି ହୋଇ ତାହା ଖ୍ରୀଷ୍ଟପୂର୍ବ ୩୪୫-୩୨୧ ଯାଏ ରାଜୁତି କରିଥିବାର ତଥ୍ୟ ରହିଛି । ଶିଖର ସମୟରେ ଏହା ପୂର୍ବ ଭାରତର ବଙ୍ଗଠାରୁ ଉତ୍ତରରେ ପଞ୍ଜାବ ଅଞ୍ଚଳ ଓ ଦକ୍ଷିଣରେ ବିନ୍ଧ୍ୟ ପର୍ବତମାଳା ପର୍ଯ୍ୟନ୍ତ ବ୍ୟାପ୍ତ ଥିଲା । . ଏହି ବଂଶର ରାଜାମାନେ ଖୁବ ବିତ୍ତଶାଳୀ ଥିଲେ ।ପରେ ଚନ୍ଦ୍ରଗୁପ୍ତ ମୌର୍ଯ୍ୟ ନନ୍ଦ ସମ୍ରାଟଙ୍କୁ ପରାଜିତ କରି ମୌର୍ଯ୍ୟ ସାମ୍ଭ୍ରାଜ୍ୟର ସ୍ଥାପନା କରିଥିଲେ । ନନ୍ଦା ରାଜବଂଶର ସ୍ଥାପନା ପୂରାଣ ବର୍ଣିତ  'ମହାପ୍ରସାଦ ନନ୍ଦ , ଯାହାଙ୍କୁ '  କ୍ଷ୍ଯାତ୍ରିୟମାନଙ୍କ ବିନାଶକାରୀ ' ଆଖ୍ୟା ଦିଅ ଯାଇଥିଲା , ପାଞ୍ଚାଳ , କାଶୀ , କଳିଙ୍ଗ , ଅସ୍ମକ, କୁରୁ , ମୈଥିଲା , ସୁରସେନା , ବିତିହୋତ୍ର ଆଦି ରାଜ୍ୟ ଜୟ କରି ନନ୍ଦ ସମ୍ଭ୍ରାଜ୍ୟର ଅବତାରଣା କରିଥିଲେ । ସେ ତାଙ୍କ ସମ୍ଭ୍ରାଜ୍ୟର ବିସ୍ତାର କରି ଦକ୍ଷିଣରେ ବିନ୍ଧ୍ୟ ପର୍ବତାଞ୍ଚଳ ଓ ଡେକାନ ଅବବାହିକା ମଧ୍ୟ ଅକ୍ତିଆର କରିଥିଲେ । ଖୃଷ୍ଟପୂର୍ବ ୩୪୫ ମସିହାରେ ନନ୍ଦ ରାଜା ଶିଶୁନାଗ ରାଜବଂଶର ସାମ୍ଭ୍ରାଜ୍ୟ କୁ ମଧ୍ୟ ନିଜ ଅକ୍ତିଆରକୁ ନେଇଯାଇଥିଲେ । ସାମରିକ ଶକ୍ତି ହରୟାଙ୍କ ଓ ଶିଶୁନାଗ ସମ୍ଭ୍ରାଜ୍ୟ ଏକ ବିଶାଳ ଉତ୍ତର ଭାରତ ସମ୍ଭ୍ରାଜ୍ୟ ସ୍ଥାପନର ଯେଉଁ ମୂଳଦୁଆ ପକେଇଥିଲେ , ନନ୍ଦ ରାଜାମାନେ ତାହାକୁ ହିଁ ସାକାର କରିବାକୁ ଯୋଜନା କରିଥିଲେ । . ଏହା ହାସଲ କରିବାକୁ ସେମାନେ ଏକ ବିଶାଳ ସେନା ବାହିନୀ ଗଠନ କରିଥିଲେ , ଯହିଁରେ ୨୦,୦୦୦ ଘୋଡ଼ା ସବାର ସୈନ୍ୟ ସହ ୨,୦୦,୦୦୦ ସମୁଦାୟ ବାହିନୀ , ୨୦୦୦ ଯୁଦ୍ଧ ରଥ ଓ ୩,୦୦୦ ଯୁଦ୍ଧହ ହସ୍ତୀ ରଖିଥିଲେ । . ଗ୍ରୀକ ଇତିହାସ ବିଶାରଦ ପ୍ଳୁତର୍ଚଙ୍କ ମତରେ ନନ୍ଦା ରାଜାଙ୍କ ସେନା ବାହିନୀର ସମୁଦାୟ ସଂଖ୍ୟା ୨,୦୦,୦୦୦ , ଯହିଁରେ ୮୦,୦୦୦ ଘୋଡ଼ା ସବାର ସୈନ୍ୟ ,୮,୦୦୦ ଯୁଦ୍ଧ ରଥ , ୬,୦୦୦ ଯୁଦ୍ଧ ହସ୍ତୀ ସାମିଲ ଥିଲେ । . କିନ୍ତୁ ନନ୍ଦଙ୍କ ସେନା ଆଲେକଜାଣ୍ଡାରଙ୍କ ସେନା ସହ ଯୁଦ୍ଧ କରିବାର ଅବସର ପାଇନଥିଲେ । ଆଲେକଜାଣ୍ଡାର ଉତ୍ତର ପଶ୍ଚିମ ଭାରତର ସମତଳ ଅଞ୍ଚଳରେ ନିଜକୁ ସୀମିତ ରଖିଥିଲେ । କାରଣ ତାଙ୍କ ସେନା ବିଅସ ନଦୀ ତଟରେ ପହଞ୍ଚିବା ପରେ ଆଉ ଆଗକୁ ଯାଇ ନନ୍ଦଙ୍କ ୪,୦୦୦ ସୁପ୍ରସ୍ତୁତ ସେନାକୁ ସମ୍ମୁଖୀନ ହେବାକୁ ଅମଙ୍ଗ ହେଇ ବିଦ୍ରୋହ କଲେ । . ହାତିଗୁମ୍ଫାର ସିଲାଲେଖଦ୍ୱାରା ନନ୍ଦ ସମ୍ଭ୍ରାଜ୍ୟ କଳିଙ୍ଗ ରାଜ୍ୟକୁ ମଧ୍ୟ କରାଗତ କରିଥିବାର ପ୍ରମାଣ ଦିଏ। . ନନ୍ଦଙ୍କ ସମ୍ପଦ ଓ କାର୍ଜ୍ୟାବଳି ଅମାପ ସମ୍ପତ୍ତିର ଅଧିକାରୀ ଥିବା ନନ୍ଦ ରାଜାମାନେ ଜନସେଚନ ସୁବିଧା , ନିୟନ୍ତ୍ରିତ ବାଣିଜ୍ୟ ପରି ଲୋକ ହିତକର କାର୍ଯ୍ୟ ମଧ୍ୟ କରିଥିଲେ । ଶାସନ କାର୍ଯ୍ୟ ମଧ୍ୟ ଶୃଙ୍ଖଳିତ କରିବା ପାଇଁ ଅନେକ ମନ୍ତ୍ରୀଙ୍କୁ ନିଯୁକ୍ତି ଦେଇଥିଲେ । . ତେବେ ଅତ୍ୟଧିକ ଟିକସ ଅସୁଲି ପାଇଁ ନନ୍ଦ ରାଜାମାନେ ଅପ୍ରିୟ ହେଇ ପଡିଥିଲେ । . ସାହିତ୍ୟରେ ନନ୍ଦ କଥାସାରିତସାଗରରେ ନନ୍ଦ ରାଜୁତି ବିଷୟରେ ଉଲ୍ଲେଖ ଅଛି । ଆଧାର ,  (2008), : 12 , : , 978-81-317-1120-0 { }:     , .; , .  (1996). : .  (1988), , : , 81-208-0465-1 { }:
ଗ୍ରେଗୋରୀ ପାଞ୍ଜି ଅନୁସାରେ ୨ ଅଗଷ୍ଟ ବର୍ଷର ୨୧୪ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୨୧୫ତମ  । ବର୍ଷ ଶେଷ ହେବା ପାଇଁ ଆଉ ୧୫୧ ଦିନ ବାକି ଅଛି ।
ଆରିସା ପିଠା- ଚାଉଳ ଗୁଣ୍ଡ ,ଗୁଡ,ଚିନିରେ ତିଆରି ଗୁଆ ଘିଅରେ ଛଣା ହୋଇଥାଏ। ଅଟ୍ଟକାଳି ବଡ଼ କାନ୍ତି ବିରି ବୁହ ଭଗ ପିଠା ବୁନ୍ଦ୍  (ଚକୁଳି ପିଠା)- ଏହା ଦକ୍ଷୀଣ ଭାରତର ଖାଇବା ଦୋସା ଭଳିଆ ଏହା ଚାଉଳ ଗୁଣ୍ଡରେ ତିଆରି ।
ବିଭୁ ପ୍ରସାଦ କାନୁନଗୋ ଓଡ଼ିଶା ଜନ୍ମିତ ଜଣେ ଆଇନଜ୍ଞ ଓ ଅର୍ଥନୀତିଜ୍ଞ ଅଟନ୍ତି । ରିଜର୍ଭ ବ୍ୟାଙ୍କର ଡେପୁଟି ଗଭର୍ଣ୍ଣର ଭାବେ ମାର୍ଚ୍ଚ ୨୦୧୭ରେ ଅବସ୍ଥାପିତ ହୋଇଥିଲେ । ଏହି ପଦବୀ ଅଳଙ୍କୃତ କରିବାରେ ସେ ହାରୁନ ରଶିଦ ଖାଁଙ୍କ ପରେ ଦ୍ୱିତୀୟ ଓଡ଼ିଆ । ବାଲ୍ୟଜୀବନ ଓ ଶିକ୍ଷା ବିଭୁ ପ୍ରସାଦ, କେନ୍ଦ୍ରାପଡ଼ା ଜିଲ୍ଲା ଅନ୍ତର୍ଗତ ବାଲିଆ ଗ୍ରାମରେ ଜନ୍ମଗ୍ରହଣ କରିଥିଲେ । ତାଙ୍କ ପିତା ଜଣେ ସରକାରୀ କର୍ମଚାରୀ ଥିଲେ । ଗାଁ ବିଦ୍ୟାଳୟ ପରେ, ସେ ଭୁବନେଶ୍ୱରର ୟୁନିଟ ୬ ସରକାରୀ ବାଳକ ବିଦ୍ୟାଳୟରୁ ହାଇସ୍କୁଲ ଓ କେନ୍ଦ୍ରାପଡ଼ାରେ ନିଜର ଇଣ୍ଟରମିଡିଏଟ ସମାପ୍ତ କରିଥିଲେ । ଭୁବନେଶ୍ୱରର ବିଜେବି କଲେଜରୁ ଇତିହାସରେ ସ୍ନାତକ ଡିଗ୍ରୀ ହାସଲ କରିଥିଲେ । ଏହାପରେ ସେ ୧୯୭୮ ମସିହାରେ ଉତ୍କଳ ବିଶ୍ୱବିଦ୍ୟାଳୟରେ ଇତିହାସରେ ସ୍ନାତକୋତ୍ତର ଡିଗ୍ରୀ କରିଥିଲେ । ପରେ ଉତ୍କଳ ବିଶ୍ୱବିଦ୍ୟାଳୟରୁ ଆଇନରେ ଡିଗ୍ରୀ ହାସଲ କରଥିଲେ । କର୍ମ ଜୀବନ ୧୯୭୯ରେ ସେ ବ୍ୟାଙ୍କ ସେବାରେ ଯୋଗ ଦେଇଥିଲେ । ୧୯୭୯ରେ ଓରିଏଣ୍ଟାଲ ବ୍ୟାଙ୍କରେ ଅଧିକାରୀ ଓ ୧୯୮୦ ମସିହାରେ ରିଜର୍ଭ ବ୍ୟାଙ୍କରେ ଅଧିକାରୀ ଭାବେ ଯୋଗଦେଇଥିଲେ । ୨୦୧୬ ମସିହାରେ ସେ ସେଣ୍ଟ୍ରାଲ ବ୍ୟାଙ୍କ ଅଫ ଇଣ୍ଡିଆର କାର୍ଯ୍ୟନିର୍ବାହୀ ନିର୍ଦ୍ଦେଶକ  (ଏକଜିକ୍ୟୁଟିଭ ଡାଇରେକ୍ଟର) ଭାବେ ନିଯୁକ୍ତି ପାଇଥିଲେ  । ଏହା ପୂର୍ବରୁ ସେ ବିଦେଶ ବିନିମୟ  (ଫରେନ ଏକ୍ସଚେଞ୍ଜ) ବିଭାବରେ କାମ କରିଥିଲେ  ।
ନାରୀ ନୁହେଁ ତୁ ଅର୍ଦ୍ଧନାରୀ ୨୦୨୩ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ସମ୍ବିତ କୁମାର ସାହୁ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଓ କାହାଣୀ ରଚନା କରିଥିଲେ । ଏହି କଥାଚିତ୍ରଟିର ସଂଳାପ ରଚନା କରିଥିଲେ ପପୁ ବ୍ରହ୍ମା । ମାନସ ସାହୁ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରୋଶନ ନନ୍ଦ, ଲକ୍ଷ୍ମୀପ୍ରିୟା ଓ ପାୟଲ । ସମ୍ବିତ କୁମାର, ହରିହର ମହାପାତ୍ର, ବିରେନ ମିଶ୍ର, ସୁରେଶ ପଣ୍ଡା, ମିତା ଚକ୍ରବର୍ତ୍ତୀ, ମାନସ, ପିଣ୍ଟୁ, ବିଜୟ ପଣ୍ଡା, ସିପୁ, ପବନ, ଜିତୁ, ରାହୁଲ, ସନ୍ତୋଷ, ଗୁଡୁ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୩ ମସିହାର ମାର୍ଚ୍ଚ ୨୪ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା । ଅଭିନୟ ରୋଶନ ନନ୍ଦ ଲକ୍ଷ୍ମୀପ୍ରିୟା ପାୟଲ ସମ୍ବିତ କୁମାର ହରିହର ମହାପାତ୍ର ବିରେନ ମିଶ୍ର ସୁରେଶ ପଣ୍ଡା ମିତା ଚକ୍ରବର୍ତ୍ତୀ ମାନସ ପିଣ୍ଟୁ ବିଜୟ ପଣ୍ଡା ସିପୁ ପବନ ଜିତୁ ରାହୁଲ ସନ୍ତୋଷ ଗୁଡୁ କାହାଣୀ ଗୀତ ଏବଂ ସଙ୍ଗୀତ ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଶ୍ରୀନିବାସ ବିଶ୍ୱାଳ । ସୁଦୀପ, ଅନ୍ନପୂର୍ଣ୍ଣା, ଶ୍ରୀନିବାସ, ଅନୁମ ମହାନ୍ତି, ସୋନାଲି, କୁମାର ଲକି ଆଦି ଗୀତିକାରମାନେ ଏହି କଥାଚିତ୍ରଟିରେ ଗୀତ ରଚନା କରିଥିଲେ । ଟି. ସୌରୀ, ପ୍ରଜ୍ଞା, ଆର୍‌ଏସ୍ କୁମାର, ଅର୍ପିତା, ଜଗଦୀଶ, ନିରଞ୍ଜନ, କୃଷ୍ଣ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।
ବୁଦ୍ଧ ଧାତୁ ଯାଦି ବଙ୍ଗଳାଦେଶରେ ଥିବା ଏହି ବୁଦ୍ଧ ମନ୍ଦିର । ଏହା ବନ୍ଦରବନ ସ୍ୱର୍ଣ୍ଣ ମନ୍ଦିର ନାମରେ ମଧ୍ୟ ଜଣାଯାଏ । ଏହି ବୁଦ୍ଧ ମନ୍ଦିରଟି ବଙ୍ଗଳାଦେଶର ବନ୍ଦରବନ ନ‌ଗରର ବାଳଘାଟ ସ‌ହର ପାଖରେ ଅବସ୍ଥିତ । ଏହି ମନ୍ଦିରଟି ବଙ୍ଗଳାଦେଶର ସର୍ବ ବୃହତ ଥେରାବଦ ବୁଦ୍ଧ ମନ୍ଦିର ଏବଂ ଏହି ମନ୍ଦିରରେ ବଙ୍ଗଳାଦେଶର ୨ୟ ସର୍ବ ବୃହତ ବୁଦ୍ଧ ମୂର୍ତ୍ତୀ ରହିଛି । ଏହି ମନ୍ଦିରଟି ଥେରାବଦ ବୁଦ୍ଧିଇଜିମ୍‌ ଅଧିନରେ ରହିଛି । ଏହି ମନ୍ଦିରଟି ବଙ୍ଗଳାଦେଶରେ ଥିବା ଇଣ୍ଡିଜେନସ୍ ଲୋକଙ୍କଦ୍ୱାରା ପରିଚାଳିତ ହୋଇଥାଏ । ଏହି ମନ୍ଦିରଟି ୨୦୦୦ ମସିହାରେ ନିର୍ମିତ ହୋଇଥିଲା । ମନ୍ଦିରଟି ଅରକନେସ ଶୈଳୀରେ ନିର୍ମିତ ହୋଇଥିଲା । ଏହି ଶୈଳୀ ମୁଖ୍ୟତଃ ଦକ୍ଷିଣ-ପୂର୍ବ ଏସିଆରେ ବ୍ୟବ‌ହାର ହୋଇଥାଏ । ଅବସ୍ଥିତି ସେଠାକାର ସ୍ଥାନୀୟ କଥିତ ଭାଷାରେ ବୁଦ୍ଧ ମନ୍ଦିରକୁ  "କ୍ୟାଙ୍ଗ୍"  ବୋଲି କୁହନ୍ତି । ଏହି ମନ୍ଦିରଟି ବନ୍ଦରବନ ଜିଲ୍ଲାରେ ଅବସ୍ଥିତ । ବନ୍ଦରବନ ଜିଲ୍ଲାର ବଙ୍ଗଳାଦେଶର ଦକ୍ଷିଣ-ପୂର୍ବ ଭାଗରେ ଅବସ୍ଥିତ । ଚିତ୍ତାଗୋଙ୍ଗ ପାହାଡ଼ିଆ ଅଞ୍ଚଳରେ ଚିତ୍ତାଗୋଙ୍ଗ ମଣ୍ଡଳରେ ଏହି ମନ୍ଦିରଟି ରହିଛି । ପାହାଡ଼ିଆ ସ‌ହର ବନ୍ଦରବନରେ ଥିବା ଏହି ମନ୍ଦିରକୁ ଲାଗିକି ଦୁଇଟି ପାହାଡ଼ ରହିଛି ଏବଂ ଗୋଟିଏ ଜଙ୍ଗଲ ରହିଛି । ମନ୍ଦିରକୁ ଲାଗିଥିବା ପାହାଡ଼ ଦୁଇଟି ହେଲା ତାଞ୍ଜିଡଙ୍ଗ  4,000  1,200   ଏବଂ କେଓକେରାଡଙ୍ଗ  4,632  1,412   । ମନ୍ଦିରକୁ ଲାଗିକି ବଡ଼ ବଡ଼ ଗଛରେ ପରିପୂର୍ଣ୍ଣ ଜଙ୍ଗଲଟିର ରହିଛି । ଏହି ସ‌ହର ଦେଇ ସାଙ୍ଗୁ ନ‌ଦୀ ମଧ୍ୟ ବୋହି ଯାଇଛି । ଏହି ପାଖରେ ଗୋଟିଏ ଝରଣା ମଧ୍ୟ ରହିଛି । ଏହି ମନ୍ଦିରଟି ଏହି ଗିରି ଶୃଙ୍ଗର ଉପରେ ନିର୍ମାଣ କରାଯାଇଛି, ଯାହାକି ବାଳଘାଟ ସ‌ହରଠାରୁ ଚାରି କିଲୋମିଟର ଦୂରରେ ଅବସ୍ଥିତ । ଏହି ମନ୍ଦିରଟି ବନ୍ଦରବନ ସ‌ହରଠାରୁ ୧୦ କିଲୋମିଟର ଦୂରରେ ଅବସ୍ଥିତ । ଚିତ୍ତାଗଙ୍ଗ, ବଙ୍ଗଳାଦେଶର ସୁରମ୍ୟ ସ୍ଥାନ, ଏହା ବନ୍ଦରବନ ସ‌ହରଠାରୁ ୯୨ କିଲୋମିଟର ଦୂରରେ ଅବସ୍ଥିତ । ଏହି ସ୍ଥାନରେ ଏକ ଜାତୀୟ ସାଂସ୍କୃତି ଅନୁଷ୍ଠାନ ଏବଂ ସଂଗ୍ରାହଳୟ ରହିଛି । ଦେବତା ପୋଖରୀ ନାମକ ଏହ ଦ୍ରଦ ଅଛି ଏହି ପାହାଡ଼ ଉପରେ । ନିର୍ମାଣ ଶୈଳୀ ପାହାଡ଼ ଶୀଖରରେ ନିର୍ମିତ ଏହି ପ୍ରଭାବଶାଳୀ ମନ୍ଦିରଟି ଅତ୍ୟନ୍ତ ସୁନ୍ଦର ମୂର୍ତ୍ତୀକଳାଦ୍ୱାରା ସୁସଜ୍ଜିତ ହୋଇଛି । ଏହି ମନ୍ଦିରକୁ ଯିବାକୁ ଏକ ସୁନ୍ଦର ସିଡ଼ି ମଧ୍ୟ ନିର୍ମିତ ହୋଇଛି । ଏହି ପବିତ୍ର ସ୍ଥାନରେ ଦେଶର ଦ୍ୱିତୀୟ ସର୍ବ ବୃହତ ବୁଦ୍ଧ ମୂର୍ତ୍ତୀ ସ‌ହିତ ଏକ ଛୋଟ ବୁଦ୍ଧ ମୂର୍ତ୍ତୀ ମଧ୍ୟ ରହିଛି । ମନ୍ଦିର ପରିସରରେ ଡ୍ରାଗନ ଦଣ୍ଡାରେ ଗୋଟିଏ ସ୍ୱର୍ଣ୍ଣ ଘଣ୍ଟା ଝୁଲୁଥାଏ । ଏହି ମନ୍ଦିରଟିର ନିର୍ମାଣ ୧୯୯୫ ମସିହାରେ ନିର୍ମାଣ ଆରମ୍ଭ ହୋଇଥିଲା ଏବଂ ୨୦୦୦ ମସିହାରେ ଶେଷ ହୋଇଥିଲା । ବୁଦ୍ଧଙ୍କର ଭୌତିକ ଅବଶେଷ ଏହି ମନ୍ଦିରରେ ଥିବା ଚାରୋଟି ମୂର୍ତ୍ତୀ ତଳେ ଅବସ୍ଥାପିତ କରାଯାଇଛି । ବୁଦ୍ଧ ସବୁଆଡ଼େ ଶାନ୍ତି ସ୍ଥାପନ କରିବାକୁ ଚାହାନ୍ତି ବୋଲି ଏହି ବିଶ୍ୱାସ ସ‌ହ ବୁଦ୍ଧଙ୍କର ଭୌତିକ ଅବଶେଷ ଅବସ୍ଥାପନ କରାଯାଇଛି । ଏହି ମନ୍ଦିରଟି ଏବେ ବୁଦ୍ଧ ପର୍ଯ୍ୟଟକ ସଂସ୍ଥା ସ‌ହ ଦକ୍ଷିଣ ଏସିଆ ଉପମହାଦେଶୀୟ ଆର୍ଥିକ ସ‌ହଯୋଗରେ ବିକଶିତ ହୋଇଛି । ଏହା ଏବେ ବଙ୍ଗଳାଦେଶର ଏକ ପ୍ରସିଦ୍ଧ ପର୍ଯ୍ୟଟନ ସ୍ଥଳୀ । ଏହି ମନ୍ଦିର ଭିତରେ କୌଣସି ଛୋଟ ଛୋଟ ପୋଷାକ ପରିଧାନ‌କାରୀ ପ୍ରବେଶ ଅନୁମତି ନାହିଁ । ଜୋତା ମଧ୍ୟ ମନ୍ଦିର ଭିତରକୁ ନେବାର ଅନୁମତି ନାହିଁ ।
ବିଶ୍ୱ ଏଡ୍‌ସ ଦିବସ, ଡିସେମ୍ବର ୧ରେ ପ୍ରତିବର୍ଷ ପାଳିତ ହୋଇଥାଏ । ଏହା ଏଡ୍‌ସ  ର ସଂକ୍ରମଣକୁ ପ୍ରତିରୋଧ କରିବା ନିମନ୍ତେ ପାଳନ କରାଯାଇଥାଏ । ସରକାରୀ ଓ ସ୍ୱାସ୍ଥ୍ୟ କର୍ମଚାରୀମାନେ ଏହି ଦିନଟିକୁ ଏଡ୍‌ସ ବାବଦରେ ଭାଷଣ ଦେଇ ଜନସଚେତନତା ତିଆରି କରି ପାଳନ କରିଥାନ୍ତି । ୧୯୯୫ଠାରୁ ଯୁକ୍ତରାଷ୍ଟ୍ର ଆମେରିକାର ରାଷ୍ଟ୍ରପତି ଏହାକୁ ସରକାରୀ ତାଲିକାଭୁକ୍ତ କରିଥିଲେ । ବାକି ଦେଶରେ ମଧ୍ୟ ଏହି ଦିନ ଏଡ୍‌ସ ଦିବସ ପାଳନ କରାଯାଇଥାଏ । ୧୯୮୧ରୁ ୨୦୦୭ ଭିତରେ ଏଡ୍‌ସ ଯୋଗୁଁ ୨୫ ମିଲିଅନରୁ ଅଧିକ ଲୋକ ଜୀବନ ହରାଇଛନ୍ତି । ୨୦୦୭ ବେଳକୁ ପାଖାପାଖି ୩୩.୨ ମିଲିଅନ ଜଗତ ସାରା ଏଡ୍‌ସରେ ଆକ୍ରାନ୍ତ ହୋଇଥିଲେ । ଏହା ଏଯାବତ ଇତିହାସରେ ସବୁଠାରୁ ଜୀବନନାଶକରି ମହାମାରୀ ଭାବରେ ଜଣା । ଅନେକ ଜନସଚେତନତା ଓ ରେଟ୍ରୋଭାଇରାଲ ବିରୋଧି ସେବା ପରେ ମଧ୍ୟ ଏଡ୍‌ସ ମହାମାରୀ ୨୦୦୭ ସୁଦ୍ଧା ୨ ମିଲିଅନରୁ ଅଧିକ ଯବାନ ହାନି କରିସାରିଲାଣି ଯାହା ଭିତରୁ ୨୭୦,୦୦୦ ଜଣ ଶିଶୁ ମଧ୍ୟ ଅଛନ୍ତି । ଇତିହାସ ବିଷୟବସ୍ତୁ ବାଛିବା ବିଶ୍ୱ ଏଡ୍‌ସ ଦିବସ ବିଷୟବସ୍ତୁ, ୧୯୮୮-ଏବେ ଯାଏଁ ଏଡ୍‌ସ ସଚେତନତା ମାସ ନାନାଦି ସରକାରୀ ଓ ସଙ୍ଗଠନମାନ ଅଲଗା ଅଲଗା ମାସକୁ  'ଏଡ୍ ‌ସ ସଚେତନତା ମାସ ଭାବରେ ପାଳନ କରିଥାନ୍ତି । ଅକ୍ଟୋବର ଓ ଡିସେମ୍ବର ମାସରେ ମୁଖ୍ୟତ ଏହା ପାଳନ କରାଯାଏ । ଡିସେମ୍ବରରେ ବିଶ୍ୱ ଏଡ୍‌ସ ଦିବସ ପଡୁଥିବାରୁ ଏହାକୁ ଅଧିକାଂଶ ଦେଶରେ ପାଳନ କରାଯାଇଥାଏ ।
ମହମ୍ମଦ ଅଜିଜ  ୨ ଜୁଲାଇ ୧୯୫୪   ୨୭ ନଭେମ୍ବର ୨୦୧୮  ଓଡ଼ିଆ ଚଳଚ୍ଚିତ୍ର ଜଗତର ଜଣେ ପ୍ରଛଦପଟ ଗାୟକ ଥିଲେ ।  "ମୁଁ ପରଦେଶୀ ଚଢ଼େଇ" ,  "ମନର ଦେଶରେ ପ୍ରେମର ସହର" ,  "ମନ ମୋର ଏକ କାଗଜର ନାଆ"  ଆଦି ଲୋକପ୍ରିୟ ଗୀତରେ ସେ କଣ୍ଠଦାନ କରିଥିଲେ ।  "ରୂପା ଶଗଡ଼ିରେ ସୁନା କନିଆ"  ଥିଲା ତାଙ୍କର ପ୍ରଥମ ଓଡ଼ିଆ ଚଳଚ୍ଚିତ୍ର ଗୀତ । ଓଡ଼ିଆ ବ୍ୟତିତ ସେ ହିନ୍ଦୀ ଓ ବଙ୍ଗଳା ଚଳଚ୍ଚିତ୍ରପାଇଁ ମଧ୍ୟ କଣ୍ଠଦାନ କରିଥିଲେ । ଜୀବନୀ ମହମ୍ମଦ ଅଜିଜଙ୍କର ପୁରାନାମ ଥିଲା ସୟଦ ମହମ୍ମଦ ଅଜିଜ ଉନ୍‌ ନବୀ । ସେ ୧୯୫୪ମସିହାରେ ପଶ୍ଚିମ ବଙ୍ଗର ଉତ୍ତର ୨୪ ପରଗଣା ଜିଲ୍ଲା ଅନ୍ତର୍ଗତ ଅଶୋକନଗରଠାରେ ଜନ୍ମଗ୍ରହଣ କରିଥିଲେ । ସେ ମହମ୍ମଦ ରଫିଙ୍କୁ ନିଜର ଗୁରୁ ମାନୁଥିଲେ ଓ ତାଙ୍କରି ସଙ୍ଗୀତ ଅନୁସରଣ କରୁଥିଲେ । ବଙ୍ଗଳା ଚଳଚ୍ଚିତ୍ର  "ଜ୍ୟୋତି" ରୁ ସେ ପ୍ରଚ୍ଚଦପଟ୍ଟ ଗାୟନ ଆରମ୍ଭ କରିଥିଲେ । ୧୯୮୪ ମସିହାରେ ଚଳଚ୍ଚିତ୍ର  "ଅମ୍ବର" ଥିଲା ତାଙ୍କର ପ୍ରଥମ ହିନ୍ଦୀ ଚଳଚ୍ଚିତ୍ର ।  "ମର୍ଦ୍ଦ"  ଚଳଚ୍ଚିତ୍ରର ଗୀତ  "ମେଁ ମର୍ଦ୍ଦ ଟାଙ୍ଗେୱାଲା"  ତାଙ୍କୁ ଲୋକପ୍ରିୟତା ଆଣିଦେଇଥିଲା । ପରେ ସେ ବହୁ ହିନ୍ଦୀ ଚଳଚ୍ଚିତ୍ରରେ କଣ୍ଠଦାନ କରିଥିଲେ । ୧୯୮୫ ମସିହାର ଓଡ଼ିଆ ଚଳଚ୍ଚିତ୍ର ଜଗା ହାତରେ ପଘାରୁ ସେ ଓଡ଼ିଆ ଗୀତ ଗାଇବା ଆରମ୍ଭ କରିଥିଲେ । ଭଜନ, ଜଣାଣ, ଆଧୁନିକ ଓ ଚଳଚ୍ଚିତ୍ର ଗୀତ ସବୁପ୍ରକାର ଓଡ଼ିଆ ଗୀତ ସେ ଗାଇଥିଲେ । ୨୦୧୮ ମସିହା ନଭେମ୍ବର ୨୭ତାରିଖରେ ମୁମ୍ବାଇର ନାନାବତୀ ହାସାପାତାଲରେ ତାଙ୍କର ପରଲୋକ ଘଟିଥିଲା ।
ଉପେନ୍ଦ୍ର ମିଶ୍ର,  (୧୮ ଫେବୃଆରୀ ୧୯୧୭ - ୨ ଜାନୁଆରୀ ୨୦୧୨) ଜଣେ ଓଡ଼ିଆ ସାହିତ୍ୟିକ ଓ ଅଧ୍ୟାପକ  । ଉପେନ୍ଦ୍ର ୧୯୧୭ ମସିହା ଫେବୃଆରୀ ୧୮ ତାରିଖରେ ଖୋର୍ଦ୍ଧା ଜିଲ୍ଲା ବାଜପୁରଠାରେ ଜନ୍ମ ଗ୍ରହଣ କରିଥିଲେ । ଜଣେ ମେଧାବୀ ଛାତ୍ର ଭାବେ ପରିଚିତ ଉପେନ୍ଦ୍ର କେନ୍ଦ୍ରାପଡ଼ା ବାଲିଆ ଏଲିମେଣ୍ଟାରୀ ଟ୍ରେନିଙ୍ଗ ସ୍କୁଲରେ ସହକାରୀ ଶିକ୍ଷକ ଭାବେ ନିଜର କର୍ମମୟ ଜୀବନ ଆରମ୍ଭ କରିଥିଲେ । ୧୯୪୭ ମସିହାରେ ସେ ପୁରୀ ସାମନ୍ତ ଚନ୍ଦ୍ରଶେଖର ମହାବିଦ୍ୟାଳୟରେ ଅଧ୍ୟାପକ ଭାବେ ଯୋଗଦାନ କରିଥିଲେ । ପୁରୀଠାରେ ୨୦୧୨ମସିହା, ଜାନୁଆରୀ ୨ତାରିଖ ଦିନ  (୯୪ବର୍ଷ)ରେ ସେ ଦେହତ୍ୟାଗ କରିଥିଲେ  ।
ଗ୍ରେଗୋରୀ ପାଞ୍ଜି ଅନୁସାରେ ୧୧ ମାର୍ଚ୍ଚ ବର୍ଷର ୭୦ତମ ଦିବସ ଅଟେ  ଅଧିବର୍ଷ ଗୁଡ଼ିକରେ - ୭୧ତମ  । ବର୍ଷ ଶେଷ ହେବା ପାଇଁ ଆଉ ୨୯୫ ଦିନ ବାକି ଅଛି । ଘଟଣାବଳୀ ଜନ୍ମ ୧୯୩୯- ପଦ୍ମଶ୍ରୀ ସୁଦର୍ଶନ ସାହୁ, ଶିଳ୍ପ ଗୁରୁ ସମ୍ମାନପ୍ରାପ୍ତ ପ୍ରସ୍ତର ଶିଳ୍ପୀ ।
ସ୍ନାୟୁଜନିତ ମୂତ୍ରାଶୟ  (ଇଂରାଜୀ ଭାଷାରେ ) ନାମ ଦିଆଯାଏ ଯେତେବେଳେ ସ୍ନାୟୁମଣ୍ଡଳର କୌଣସି କର୍ମ ଅକ୍ଷମତା ଫଳରେ ସୃଷ୍ଟି ହେଉଥିବା ସମସ୍ୟାମାନଙ୍କୁ ବୁଝାଏ  ବାରମ୍ବାର ପରିସ୍ରା କରିବା, ମୂତ୍ର ତ୍ୟାଗ କରିବା ଇଚ୍ଛା ହେବା ସମୟରେ ମୂତ୍ର ସ୍ୱତଃ ବାହାରିଯିବା ଏବଂ ମୂତ୍ର ତ୍ୟାଗ କରିବାର ଅକ୍ଷମତା ଇତ୍ୟାଦି ଲକ୍ଷଣ ଏହି ରୋଗରେ ଦେଖାଯାଏ । ରୋଗ ଜଟିଳ ହେଲେ ହେଲେ ମୂତ୍ରନଳୀ ସଂକ୍ରମଣ, ଅନିଚ୍ଛାକୃତ ମୂତ୍ରତ୍ୟାଗ, ବୃକ୍‌କ ପଥର ରୋଗ ଏବଂ ଭେସିକୋୟୁରେଥ୍ରାଲ ରିଫ୍ଲକ୍ସ ହୋଇପାରେ । ମେରୁଦଣ୍ଡ ଆଘାତ, ମଲ୍ଟିପ୍ଲ ସ୍କ୍ଲେରୋସିସ୍, ଷ୍ଟ୍ରୋକ, ସେରେବ୍ରାଲ୍ ପାଲ୍‌ସି, ମସ୍ତିଷ୍କ ଆଘାତ, ପାର୍କିନ୍‌ସନ୍ ରୋଗ, ଡିମେନ୍ସିଆ, ସାଧାରଣ ଚାପ ବିଶିଷ୍ଟ ହାଡ୍ରୋସେଫାଲସ, ପ୍ରସବ ଏବଂ ଗୁଲେନ୍-ବାରେ ସିଣ୍ଡ୍ରୋମ କାରଣମାନଙ୍କ ଯୋଗୁ ଏହି ସ୍ନାୟୁ ଜନିତ ମୂତ୍ରାଶୟ ଉପୁଜିପାରେ ।  ୟୁରୋଡାଇନାମିକ ଟେଷ୍ଟିଙ୍ଗ, ମେଡିକାଲ ଇମେନିଙ୍ଗ, ଇଲେକ୍ଟ୍ରୋଏନସେଫାଲୋଗ୍ରାମ  (ଇଇଜି) ଓ ଇଲେକ୍ଟ୍ରୋମାୟୋଗ୍ରଫ  (ଇଏମଜି) କରି ରୋଗ ନିର୍ଣ୍ଣୟ କରାଯାଏ  । ମୂଳ କାରଣ ଏବଂ ଉପସ୍ଥାପିତ ଲକ୍ଷଣ ଉପରେ ଚିକିତ୍ସା ନିର୍ଭର କରେ  ଅତି ସକ୍ରିୟ ମୂତ୍ରାଶୟ ଥିଲେ ପୁନଃପୌନିକ କାଥେଟର ଭର୍ତ୍ତି କରାଯାଏ ଓ ଅକ୍ସିବ୍ୟୁଟିରିନ ଭଳି ଆଣ୍ଟିକଲିନର୍ଜିକ ଔଷଧ ଦିଆଯାଏ । ଅନ୍ୟାନ୍ୟ ବିକଳ୍ପଗୁଡ଼ିକରେ ମୂତ୍ରାଶୟ ଟ୍ରେନିଂ, ଟାମ୍‌ସୁଲୋସିନ ଭଳି ଆଲଫା-ବ୍ଲକର ଓ ସାକ୍ରାଲ ସ୍ନାୟୁ ଉତ୍ତେଜିତ କରିବା ଚିକିତ୍ସା କରାଯାଏ । କେଗେଲ ବ୍ୟାୟାମ କଲେ ସ୍ୱତଃସ୍ଫୁର୍ତ୍ତ ନିଷ୍କାସନ ବନ୍ଦ ହୋଇପାରେ । ମୂତ୍ରାଶୟ କାଥେଟର ଭିତରକୁ ନ ଗଲେ ସୁପ୍ରାପ୍ୟୁବିକ କାଥେଟର ଦିଆଯାଏ । ମଲ୍ଟିପ୍ଲ ସ୍କ୍ଲେରୋସିସ ରୋଗୀଙ୍କ ମଧ୍ୟରୁ ପ୍ରାୟ ୬୫% ରୋଗୀଙ୍କର, ପାର୍କିନସନ ରୋଗୀଙ୍କ ମଧ୍ୟରୁ ୫୫%, ଷ୍ଟ୍ରୋକ ରୋଗୀଙ୍କ ମଧ୍ୟରୁ ୧୫%, ମେରୁଦଣ୍ଡ ଆଘାତ ଥିଲେ ୭୫% ଏବଂ ସ୍ପାଇନା ବାଇଫିଡା ଥିଲେ ସମସ୍ତଙ୍କର ଏହି ସ୍ନାୟୁଜନିତ ମୂତ୍ରାଶୟ ହୁଏ । ପ୍ରାୟ ଖ୍ରୀଷ୍ଟପୂର୍ବ ୪୦୦ ଶତାବ୍ଦୀରେ ମେରୁଦଣ୍ଡରେ ଆଘାତ ପରେ ଏହି ଅବସ୍ଥା ସୃଷ୍ଟି ହେଉଥିବାର ବର୍ଣ୍ଣନା ହିପୋକ୍ରେଟସ କରିଥିଲେ । ଦ୍ୱିତୀୟ ବିଶ୍ୱଯୁଦ୍ଧ ସମୟରେ ମୂତ୍ର କ୍ୟାଥେରାଇଜେସନ ଏକ ଉପଯୋଗୀ ଚିକିତ୍ସା ବୋଲି ସ୍ଥିର କରାଯାଇଥିଲା।
ସ୍ନିଗ୍ଧା ଆକୋଲକର ଜଣେ ଭାରତୀୟ ଅଭିନେତ୍ରୀ ଏବଂ ମଡେଲ । ସେ ହିନ୍ଦୀ ଓ ତାମିଲ କଥାଚିତ୍ରରେ ଅଭିନୟ କରିବା ସହିତ ହିନ୍ଦୀ ଧାରାବାହିକରେ ଅଭିନୟ କରିଛନ୍ତି । ପେଷା ସେ ଜଣେ ମଡେଲ ଭାବରେ ୭୦ରୁ ଅଧିକ ବିଜ୍ଞାପନରେ କାମ କରିଛନ୍ତି; ଯେଉଁଥିରେ ୱାଇଲ୍ଡ ଷ୍ଟୋନ୍ ଡିଓଡ୍ରେଣ୍ଟ, ପାରାସୁଟ୍, ଲାଇଫ୍‌ବୟ ହ୍ୟାଣ୍ଡ ୱାସ୍ ଭଳି ଜଣାଶୁଣା ସଂସ୍ଥା ଅନ୍ତର୍ଭୁକ୍ତ । ହରେ କାଞ୍ଚ୍ କି ଚୁଡ଼ିୟାଁ ଶୀର୍ଷକ ହିନ୍ଦୀ ଦୂରଦର୍ଶନ ଧାରାବାହିକରେ ଅଭିନୟ କରିବା ପରେ ସେ ଲୋକପ୍ରିୟତା ପାଇଥିଲେ । ସେ କିଛି ତାମିଲ କଥାଚିତ୍ରରେ ଅଭିନୟ କରିବା ସହିତ ଲଭ୍ ୟୁ... ମି. କଲାକାର ଭଳି ହିନ୍ଦୀ କଥାଚିତ୍ରରେ କାମ କରିଛନ୍ତି । ସେ ବିକ୍ରମ ଭଟ୍ଟଙ୍କ ୱେବ୍ ସିରିଜ୍ ଜଖ୍‌ମିରେ ମଧ୍ୟ କାମ କରିଛନ୍ତି ।